Crna Gora želi arbitražu oko razgraničenja sa Kosovom\nCrna Gora ima otvoreno pitanje granice sa Kosovom i pokrenuće međunarodnu arbitražu ukoliko sa kosovskim vlastima do kraja godine ne riješi sporna pitanja, saopštila je Uprava za nekretnine Crne Gore.\nDirektor Uprave Dragan Kovačević saopštio je da je sporno šest hiljada hektara teritorije na Kuli kod Rožaja, kao i Rugovska klisura ispod planine Čakor kod Plava.\nPrema podacima iz 1932. godine, kada je rađen prvi katastar na Kosovu, navedeni dio teritorije je pripadao Crnoj Gori, naveo je Kovačević i dodao da to potvrđuju i podaci katastra Srbije koji se poklapa sa podacima crnogorskog katastra.\nPo njegovim riječima, do sada je održano dvanaest sastanaka sa kosovskom stranom, ali oni nisu rezultirali dogovorom o granici iako svi podacu govore da ne bi trebalo da bude spora.\n"Ako (spor) ne riješimo putem zajedničkih komisija, onda idemo na međunarodnu arbitražu", rekao je Kovačević tokom sastanka sa predstavnicima Svjetske banke koja je odobrila novac za izradu katastra u dijelu teritorije Crne Gore u kojem katastra nema.\nSpornih šest hiljada hektara zemlje je obraslo šumom, naveo je Kovačević i dodao da je nadležna, kosovska komisija pod velikim pritiskom lokalnog stanovništva čija je stoka na ispaši na teritoriji Crne Gore.\n"Oni misle 'čije ovce toga i planina', ali neće moći, jer imamo argumente da je to naša teritorija i ne damo ni pedalj naše zemlje", poručio je Kovačević.


-Vrlo smo svesni činjenice da je ljubav prema muzici koju su naši prvaci osetili u sebi, glavni razlog što je ove godine MŠ „Živorad Grbić“ upisala preko stotinu prvaka u svoju matičnu školu i dva izdvojena odeljenja u Lajkovcu i Mionici. Ta deca, intuicijom su oživeli muzikalno biće u sebi a naše je da svojim angažovanjem, kreativnoščću i svojim muzičkim izrazom dokažemo da su napravili sjajan izbor. Iz tog razloga, prvi koncert u školskoj godini jeste koncert profesora. On je izraz naše dobrodošlice, zadovoljstva i svesti da samo poklanjanjem muzike možemo razviti i želju za muziciranjem kod naših učenika – kaže direktorka muzičke škole, mr Suzana Radovanović Perić. Takođe, Koncert dobrodošlice je ustanovljen kao redovan koncertni program škole da bi valjevsku publiku iznova podsećao na umetnički potencijal koji postoji u ovom gradu. MŠ „Živorad Grbić“ je jedna od retkih muzičkih škola u Srbiji, čiji profesori imaju bogatu koncertnu aktivnost. To je naša prednost ali pre svega naš identitet i sa ponosom ga prezentujemo javnosti svake godine. - završava direktorka škole, Suzana Radovanović Perić.


Roditelji i deca beogradskih hokejaških klubova Crvena zvezda i Beli orlovi organizovali su meč za pomoć svom malom drugaru iz Partizan, pa će članovi tri kluba, kao i drugi poklonici domaćeg hokeja, u četvrtak od 18 do 20 časova odigrati utakmicu u inlajn hokeju (hokeju na rolerima) u kojem će, nadamo se, biti samo jedan pobednik – mali Nemanja Damčević. Tog dana u hali u Ulici Stanka Vraza 44 na Zvezdari biće postavljene kutije za prikupljanje novčane pomoći ovom hrabrom dečaku kojem je hitno potrebna zdravstvena nega u inostranstvu kako bi se izborio sa opakom bolešću.\nKrajem maja malom Nemanji, članu HK Partizan, posle naizgled bezazlenog odlaska kod oftalmologa i neurologa i urađene magnetne rezonance, otkriven je maligni tumor na mozgu. Početkom juna operisan je na Klinici za neurohirurgiju Kliničkog centra Srbije, na kojem je potvrđen malignitet. Od tog momenta Nemanji je hitno potrebno zračenje i hemoterapija, a najbolja iskustva i rezultate u lečenju ove vrste tumora ima bolnica „Gustav Rusi“ u Parizu.\n- Od saznanja da nam je Neca oboleo od ove opake bolesti, živimo neočekivani i neželjeni, paralelni život, u kojem ima prostora samo za jednu misao - kako da pomognemo svom detetu. Svesni smo i da ovu tešku i neravnopravnu bitku ne možemo dobiti sami i da nam je pored pomoći rođaka i prijatelja, potrebna i pomoć vas, ljudi koje ne poznajemo. Iznosi nam nisu bitni, bitno je samo da Neca što pre vrati osmeh na lice – poruka je Nemanjinih roditelja.\nNemanji Damčeviću i njegovoj porodici potrebna je pomoć kako bi u „Gradu svetlosti“ pronašli svetlo na kraju tunela i izlaz iz ove teške životne drame. Pozivamo sve ljubitelje hokeja i sve ljude dobre volje da se uključe u akciju pomoći ovom sedmogodišnjaku kako bismo mu zajedno omogućili srećno detinjstvo i nastavak hokejaških snova.\nOsim na samoj utakmici, Nemanji Damčeviću možete pomoći i direktnim uplatama na humanitarne račune otvorene kod Komercijalne banke:\nSandra Damčević, korisnik računa Nemanja Damčević\nLast modified on Monday, 26 June 2017 15:54\nMore in this category: « Dani Pekinga u Beogradu: Međunarodni „Beogradski turnir prijateljstva“\tZavršen 13. Meklenan kup, slavlja američkog Delta hokeja i češkog Skalnika »


Tramvaje su zaustavili okupljeni građani\nPočetna Izjave Istinitost Tramvaje su zaustavili okupljeni građani\nGradonačelnik Beograda o zaustavljanju saobraćaja tokom potpisivanja ugovora za "Beograd na vodi".\n“Što se tiče tramvaja, oni nisu mogli da prođu zbog okupljenih građana, a saobraćaj je normalizovan posle završetka protesta.”\nB92, 27. 4. 2015. godine\n27. 4. 2015. godine\nTokom ceremonije potpisivanja ugovora za “Beograd na vodi”, na kružnom toku ispred zgrade "Geozavoda" u Karađorđevoj ulici bila su zaustavljena dva tramvaja. Oni su, kako navode mediji, bili postavljeni da bi sprečili susret funkcionera koji su prisustvovali potpisivanju ugovora i nekoliko stotina građana koji su protestovali zbog projekta "Beograd na vodi".\nBlic, 26. 4. 2015. godine\n"Kako javlja reporter "Blica", nasred kružnog toga postavljena su dva tramvaja kako delegacije koje će izaći iz zgrade ne bi videle protestante. Ovu informaciju potvrdio je i vozač jednog od tramvaja, koji je rekao da mu je "naređeno da tu stane". Svi putnici su izašli iz tramvaja, a protestanti dobacuju: "Sklonite tramvaj, što se sada krijete?"."\nMeđutim, gradonačelnik Beograda Siniša Mali tvrdi da tramvajski saobraćaj u Beogradu nije mogao da se odvija zbog protesta građana.\nAli, fotografije ekipe Istinomera, kao i fotografije tviteraša prisutnih na protestu potvrđuju da nije bilo potrebe za zaustavljanjem tramvaja, jer su građani bili okupljeni daleko od tramvajskih šina.\nFoto: Twitter/Gordan Paunović\nPošto je očigledno da protestanti nisu zaustavili saobraćaj, gradonačelniku Beograda Istinomer daje ocenu – “kratke noge”.\nInače, ugovorom o zajedničkom ulaganju u projekat “Beograd na vodi” koji su potpisali kompanija “Igl Hils”, preduzeće “Beograd na vodi” i Vlada Srbije predviđeno je da arapski partner obezbedi 300 miliona evra za finansiranje projekta, i to pola u formi kapitala, a pola kroz zajam u formi pozajmice osnivača. Srbija će, kako je objašnjeno, u preduzeću “Beograd na vodi” biti vlasnik 32 odsto kapitala, a partner iz UAE preostalih 68 odsto.\nU dokumentaciji dostavljenoj medijima navodi se da je predviđeno da projekat “Beograd na vodi” traje maksimalno 30 godina, a da polovina mora biti završena u prvih 20 godina. Na pitanje novinara kada će biti objavljen ugovor, gradonačelnik Siniša Mali je rekao da će to biti učinjeno “čim ugovor bude pravosnažan”.\nSiniša MaligradonačelnikBeograd na voditramvaji\nImamo treću godinu suficit u budžetu 17.02.2019.


OMBUDSMAN JE OBJAVIO MIŠLJENJE UPUČENO KOMITETU MINISTARA SAVETA EVROPE O NE IZVRŠENJU PRESUDE EVROPSKOG SUDA ZA LJUDSKA PRAVA U SLUČAJU GRUDIĆ PROTIV SRBIJE - Vesti - Avokati i Popullit\nOMBUDSMAN JE OBJAVIO MIŠLJENJE UPUČENO KOMITETU MINISTARA SAVETA EVROPE O NE IZVRŠENJU PRESUDE EVROPSKOG SUDA ZA LJUDSKA PRAVA U SLUČAJU GRUDIĆ PROTIV SRBIJE\nOmbudsman Republike Kosova je objavio danas Mišljenje, upučeno Komitetu ministara Saveta Evrope o ne izvršenju presude Evropskog suda za ljudska prava (ESLJP) u slučaju Grudić protiv Srbije, br. 31925/08 (2012).\nU uvodnoj izjavi ovog Mišljenja, Ombudsman Republike Kosova je izrazio svoju zabrinutost zbog neispunjavanja obaveza Republike Srbije prema penzionerima Kosova, u saglasnosti sa presudom ESLJP, donete 2012.godine u slučaju Grudić protiv Srbije.\nPresuda ESLJP u slučaju Grudić protiv Srbije je načelna presuda, po kojoj je Srbija dužna da nadoknadi na isti način, u skladu sa gore navedenom presudom, isplate penzija platiša doprinosa, invalidske penzije rada, i porodične penzije za građane Kosova, koji su uživali te penzije do 1999. godine, kada su proizvoljno prekinute od strane Srbije.\nSrbija je konstantno dala opravdanja kako bi izbegavala primenu ove presude ESLJP, uprkos obavezi da poštuje Evropsku konvenciju o ljudskim pravima, a samim tim i obavezu da sprovodi odluke ESLJP.\nS druge strane, s obzirom da do sada, Institucije Republike Kosova, nisu pokrenuli ovo pitanje u instancama putem kojih bi se zahtevalo izvršenje presude ESLJP, dakle, i za sve druge slučajeve ove prirode, Ombudsman je smatrao shodno da da ovo Mišljenje, na osnovu Pravilnika Komiteta ministara Saveta Evrope, koji se odnosi na nadzor nad izvršavanjem presuda.\nMišljenje Ombudsmana detaljno objašnjava pravni i hronološki istorijat o ovom navedenom pitanju i zaključuje da kako bi Republika Srbija postupala u potpunosti u skladu sa presudom Evropskog suda za ljudska prava u slučaju Grudić protiv Srbije, srpske vlasti treba:\n(1) da ponovo procene sve zahteve građana Kosova za nastavak plaćanja penzija, u slučajevima kada su građani odbijeni zato što su oni primali Osnovnu penziju predviđenu UNMIK Uredbom 2001/35;\n(2) da objave javno, za dobrobit građana Kosova koji još nisu dostavili zahtev za nastavak isplate penzija, da se činjenica da su isti dobili osnovnu penziju predviđenu UNMIK Uredbom 2001/35, neće više smatrati kao isključujući faktor;\n(3) da objave javno da sadašnji korisnici starosne penzije platiša doprinosa, i ukoliko se ne kavlifikuju za nastavak isplate penzije od Republike Srbije, ipak mogu se kvalifikovati za naknadu neisplaćenih rata, uključujući i pravnu kamatu za period pre nego što su počeli da primaju penzije od Republike Kosovo;\n(4) da donose pozitivne odluke za nastavak isplate penzija u slučaju svih građana Kosova koji ispunjavaju originalne pravne kriterijume za dobijanje penzije iz Fonda za penzijsko i invalidsko osiguranje (RFPIO), i koji trenutno ne primaju starosnu penziju platiše doprinosa od Republike Kosovo;\n(5) da isplate u potpunosti neisplaćene rate, uključujući i pravnu kamatu, građanima Kosova, čije su penzije bile prekinute nezakonito, izračunajući naknade od dana kada su penzije obustavljene do dana kada (a) su ove penzije počele da se isplate ponovo od strane Republike Srbije, ili (b) su podnosioci počeli da prime starosnu penziju platiša doprinosa od Republike Kosova;\n(6) da se tačno razjasni nedostatak koje dokumentacije je razlog za odbacivanje od strane Republike Srbije 84,3% zahteva građana Kosova, kao nekompletirani zahtev, i ukoliko je potrebno, da priznaju kao validne dokumente Republike Kosovo kako bi se u potpunosti sprovela presuda Grudić; i\n(7) da preduzimaju sve neophodne mere da se vrši transfer u Republici Kosova svih doprinosa koji su plaćeni od strane građana Kosova pre 1999. godine, a koji su ostali u posedu RFPIO, kao dugoročno rešenje, i kako bi se osigurala stabilnost plaćanja penzija građanima Kosova, koji su dali svoj doprinos u RFPIO, u skladu sa zakonom .\nOvo Mišljenje Ombudsmana Republike Kosovo predstavlja prvi slučaj da se jedna Nacionalna institucija za ljudska prava, obraća Komitetu ministara Saveta Evrope, u skladu sa pravilom 9. Pravilnika koji se odnosi na nadzor nad izvršavanjem presuda, za sprovođenje odluke ESLJP protiv jedne treće zemlje.\nMišljenje je dostavljeno Komitetu ministara Saveta Evrope, distribuiran medijima i objavljen na zvaničnom sajtu (klikni ovde za kompletno Mišljenje).


Zašto Vučić izveštaj o razgovorima u Briselu podnosi Sorošu, a ne skupštini? - Jutarnji GLASnik\nZašto Vučić izveštaj o razgovorima u Briselu podnosi Sorošu, a ne skupštini?\nPosted on 29/08/2018 29/08/2018 Author Redakcija Jutarnji GLASnik\tComment(0)\nPokret Dosta je bilo ocenio je danas da je činjenica da predsednik Srbije Aleksanadr Vučić izveštaj o sadržaju razgovora u Briselu podnosi sinu Đžorža Soroša, a ne Narodnoj skupštini, narodnim poslanicima i građanima Srbije, duboko zabrinjavajuća.\nDok javnost, narodne poslanike i Narodnu skupštinu Republike Srbije drži u potpunom neznanju o sadržaju razgovora između Beograda i Prištine, predsednik Vučić je smatrao prikladnim da o njima podnese izveštaj sinu Džordža Soroša i da o tome obavesti javnost Srbije.\nDJB smatra da je predsednik Srbije na ovaj način ne samo ponizio sve one čiji bi interes trebalo da zastupa i brani, već da se „na vrlo otvoren način sam ponizio“.\nPotpuno je nejasno zašto je predsednik Srbije smatrao da je važno obavestiti građane Srbije da je podneo izveštaj Sorošu, navodi DJB u saopštenju i postavlja pitanje: Ko je to od njega tražio i zbog čega je predsednik Srbije morao da udovolji tom zahtevu?\nU saopštenju se ukazuje da su se Soroš i njegove nevladine organizacije značajno angažovale da podrže Briselske pregovore, čiji je glavni sponzor Nemačka, i da se ozbiljno protive svim inicijativama koje odstupaju od nemačkog plana da Srbija potpiše obavezujući sporazum sa Prištinom i prihvati stolicu Kosova u UN.\nVučić izvestio Soroša o pregovorima s Prištinom.\nTagged ALEKSANDAR VUČIĆ, ALEKSANDER SOROŠ, DOSTA JE BILO. ALEKSANDAR VUČIĆ\nMirković: Tabloidi me napadaju jer uskoro saopštavam ko je ubio Olivera! Šta je sa ubicama Andree Bojanić, Ivane i Nade Bodrožić…?\nPolovina Makedonaca glasaće za promenu imena države


Ambasada SAD-a: Nisu bitna mišljenja već činjenice, nijedan entitet nema budućnost izvan BiH @ StartBiH.ba\nDanašnja saznanja da je predsjednik Slovenije Borut Pahor pitao članove Predsjedništva BiH da li je moguć miran razlaz u BiH te navodno slanje “non papera” premijera Slovenije o istom pitanju u Brisel, komentirali su iz Ambasade SAD-a u BiH.\nKako su za Klix.ba rekli iz Ambasade Sjedinjenih Država, ne žele špekulisati o navodnim izjavama Pahora i Janše, međutim, ističu da je stav SAD-a o ovom pitanju dobro poznat i ostaje nepromijenjen.\n“Mi smo privrženi principima Dejtona – Bosna i Hercegovina je demokratska, multietnička, suverena i nezavisna država s neupitnim teritorijalnim integritetom. Što se tiče statusa BiH, tu nisu bitna mišljenja o njemu, nego činjenice i međunarodno pravo. Teritorijalni integritet i suverenitet BiH garantovani su Dejtonskim mirovnim sporazumom”, kazali su nam iz Službe za odnose s javnošću Ambasade SAD-a u BiH.\nDodali su da niti Dejton, niti Ustav BiH ne daju pravo na otcjepljenje nijednom od dva entiteta. Svako djelovanje usmjereno na razgradnju BiH je kršenje Dejtonskog mirovnog sporazuma.\n“Primarni cilj secesionističke retorike jeste udaljavanje od napornog rada i odgovornog dijaloga koji su potrebni za reforme kojima bi se vratilo povjerenje građana, podstakao ekonomski oporavak i doprinijelo napretku BiH u ostvarivanju ciljeva vezanih za EU. Nijedan entitet nema budućnost izvan BiH”, jasni su u izjavi Ambasade SAD-a u BiH.\nPodsjećamo, član Predsjedništva BiH Željko Komšić potvrdio je danas da je predsjednik Republike Slovenije Borut Pahor prilikom nedavne posjete BiH rekao da su sve češći glasovi u Evropi o tome da treba dovršiti raspad Jugoslavije.\nIstovremeno, danas je u Predsjedništvo Bosne i Hercegovine na poziv člana Željka Komšića stigla ambasadorica Slovenije Zorica Bukinac, nakon što je objavljena informacija da je premijer te zemlje Janez Janša u Brisel uputio “non paper”, neslužbeni dokument, koji tretira i budućnost BiH.


Google+ OGLASI NEKRETNINE KOCELJEVA: KOCELJEVA - STANOVI (OGLASI NEKRETNINA)\nKOCELJEVA - STANOVI (OGLASI NEKRETNINA)\nVrlo lako i potpuno besplatno možete postaviti svoj oglas za kupovinu ili prodaju stana u Koceljevi. Samo postavljanje oglasa traje svega nekoliko minuta a dobra strana jeste i ta da uz sam tekstualni deo oglasa za kupovinu ili prodaju stana u Koceljevi, možete postaviti i fotografiju nekretnine na koju se dati oglas odnosi.\nUkoliko ste Vi prodavac i prodajete svoj stan, preporučujemo da nikako ne propustite ovaj način oglašavanja svog stana u Koceljevi. Obavezno postavite i fotografije stana u Koceljevi u jer kako bi se reklo - fotografija govori hiljadu reči, tj postavljavljanjem fotografije stana koji prodajete u Koceljevi Vi automatski pružate mogućnost da potencijalni kupac odmah stekne pravu sliku i uvid kakav je to stan koji se prodaje, kakav je enterijer i eksterijer datog stana.\nNajveća pogodnost jeste ta da ovde postavljen Vaš oglas, automatski će biti prikazan i na mnogim drugim sajtovima koji objavljuju kupovinu i prodaju stanova u Koceljevi. Objavljivanje i na drugim sajtovima se vrši automatski i u realnom vremenu.\nZa postavljanje svog oglasa u ovoj grupaciji mrežnog oglašavanja kupovine ili prodaje stanova u Koceljevi nije potrebno nikakvo prijavljivanje i registracija, a samo postavljanje je lako i traje svega nekoliko minuta.\nSvoj oglas sa fotografijom nekretnine za kupovinu ili prodaju stana u Koceljevi, možete postaviti na ovom blogu, odmah ispod ovog teksta.


Vojna tehnika koja će učestvovati na Paradi pobede stigla je u Moskvu. A vojna tehnika poraženih, izgleda, nikada nije ni odlazila iz Beograda. Pripadnici Sektora za vanredne situacije MUP-a izvadiće sutra avio-bombu zaostalu iz Drugog svetskog rata, koja je pronađena na gradilištu u Nodilovoj ulici na Banovom brdu. Zbog toga će, prema informacijama Gradskog štaba za vanredne situacije, građani iz Nodilove i dela okolnih ulica sutra biti evakuisani, a režim saobraćaja gradskog prevoza pretrpeti izmene. Da li se radi o bombi koju su na Beograd bacili okupatori ili zapadni "saveznici", nije saopšteno.\nBožidar Anđelković, Verovatno niste primetili, ali je objavljeno: u pitanju je bomba američke proizvodnje koju su naši "dragi saveznici" bacili kao "poklon" Srbima za Vaskrs.\n24 April, 22:211\n25 April, 12:481


Kako piše na sajtu Saudia.com, od putnika koje putuju saudijskim prevoznikom očekuje se da nose odeću koja "ne vređa ili ne izaziva osećaj neprijatnosti kod drugih putnika". Kada je o ženama reč, to se odnosi na "otkrivanje nogu ili ruku", "nošenje previše tanke (providne) ili preuske odeće". Muškarcima je zabranjen šorts.\nIpak, sudeći po fotografiji koju je jedan od putnika kompanije objavio na Tviteru, poslednje pravilo izgleda da ne poštuju svi ili svi i ne moraju.\nUpravo to je bilo i jedno od pitanja oko kog su se korisnici društvenih mreža (gde je ova tema dobila veliki prostor) sukobljavali - da li pravila važe i za domaće i za strane putnike? Iz kompanije kažu da se odnosi na sve koji putuju "Saudija erlajnsa" razlike nema - svi moraju da se pridržavaju dres koda.\nOni koji to ne učine, mogu biti izbačeni iz aviona, a kompanija može da odbije da im pruži uslugu. Zanimljivo je međutim da je stranica na sajtu "Saudi erlajnsa", nakon oštrih kritika na društvenim mrežama i osudama većina svetskih medija, izbrisala stranicu na kojoj se nalaze ova obaveštenja.\nNovina "Makkahn" potražila je komentar od Ali Al Gamdija, bivšeg ministra turizma i zdravlja vezano za pravila oblačenja, a odgovor koji su dobili je da se dres-kod "ne odnosi na jednu konkretnu aviokompaniju, već da i većina aviokompanija ima neku varijantu dres koda".\nPravilnik o oblačenju koji je sudijska aviokomapnija objavila u skladu je sa verzijom islama koja se ispoveda u najbogatijoj zemlji Bliskog istoka - vehabizmom.


Vučić: Naredni izbori prekretnica za budućnost Srbije — Radio Velkaton : Radio Velkaton\n18. Jula. 2021. Region\nPredsjednik Srbije Aleksandar Vučić ocijenio je da su naredni izbori, koji će se održati u martu ili aprilu, biti prekretnica za budućnost Srbije, na kojima će se odlučiti hoće li država ići naprijed ili se vratiti u prošlost.\nVučić, koji je i lider Srpske napredne stranke /SNS/ je u obraćanju na obilježavanju 13 godina od osnivanja Pokreta socijalista /PS/ rekao da računa na tu stranku u budućnosti, ističući da SNS i PS mogu uspješno da sarađuju jer ih spaja ljubav prema Srbiji, srpskom narodu i poštovanje prema državi.\nOn je ocijenio da su SNS i PS, dvije stranke čija je centralna tačka oko koje su saglasni – materijalni, kulturni boljitak naroda, Srbije i svih njenih građana, prenosi RTS.\nVučić je istakao da u tom smislu, ne posmatra Pokret socijalista, čiji je lider aktuelni ministar unutrašnjih poslova Aleksandar Vulin, kao obične koalicione partnere, već kao iskrene saborce u borbi za jaku, modernu i slobodnu Srbiju.\n01.12.2021 Kineska globalna TV mreža: Pelješki most biće pušten u ...\n01.12.2021 Krivokapić: Nepovjerenje vladi je politički marketing\n01.12.2021 Raspisan referendum o promjeni Ustava Srbije za 16. jan...\n30.11.2021 Linhart i Blinken: Na Balkanu potrebno zapadno prisustv...


OSM Televizija - Cvijanović: U političkom Sarajevu nema istinskog opredjeljenja za borbu\nCvijanović: U političkom Sarajevu nema istinskog opredjeljenja za borbu\nPredsjednica Vlade Republike Srpske Željka Cvijanović ne vjeruje da u političkom Sarajevu i institucijama koje djeluju u tom gradu postoji istinsko opredjeljenje za borbu protiv terorizma, niti za sankcionisanje onih koji su odlazili na strana ratišta.\nCvijanovićeva ne vjeruje ni da postoji prava institucionalna podrška globalnoj akciji u borbi protiv velikog zla kakav je terorizam.\n- Kako uopšte očekivati da sve te institucije stanu u kraj nekim prijetnjama koje se nalaze i u okviru BiH, a niko neće da priča o tome, kada su to ljudi ili politike koji su sponzorisali davanje dokumenata, naseljavanje i sve drugo što je trebalo da pruži podršku takvim elementima i još se uz to podržavalo ili potpomagalo širenje određene ideologije radikalizma? - upitala je Cvijanovićeva.\nOna je poručila da se moraju jačati kapaciteti u borbi protiv terorizma.\nCvijanovićeva je ocijenila da je problematična priča o crnim listama u kojoj se na politički način bira ko će ili neće biti stavljen na tu listu, a da promakne bezbroj onih koji zaista jesu prijetnja.\nOna je upitala šta je sa nevladinim organizacijama koje se nalaze na stranim, međunarodnim crnim listama koje su sačinile ozbiljne organizacije, službe i vlade.\n- Zašto se nije vidjelo šta se dešavalo sa tim organizacijama i da one možda nisu formalno rasformirane kao takve organizacije, a onda ti ljudi našli mjesta po raznim institucijama ili ambasadama u BiH - rekla je Cvijanovićeva.\nOna smatra da bi pravo pitanje bilo gdje su otišli ljudi iz takvih organizacija.\nJoš iz iste kategorije: « Mital: Nema dozvole za igradnju Memorijalnog centra u rudniku Omarska Sjećanje na stradanje 12 banjalučkih beba »


JAVNA RASPRAVA Zelene površine u Banjaluci ostaju gdje su i bile | Banjaluka.net\nJAVNA RASPRAVA Zelene površine u Banjaluci ostaju gdje su i bile\nVeliku pažnju građana Banjaluke privukla je danas javna rasprava o Nacrtu regulacionog plana dijela centralnog gradskog područja, koja je održana u Kulturnom centru Banski dvor, a kojom je predviđena izmjena izgleda centralnog dijela grada.\n“U predviđenom rješenju ima mnogo dobrih prijedloga, posebno jer se predviđa čitava nova osovina koja mijenja centar grada i nastavlja se na ono što je rađeno tridesetih godina prošlog vijeka”, rekao je gradonačelnik Banjaluke Igor Radojičić, ističući da je riječ o izuzetno važnom prostoru.\n“Na potezu od spomenika banu Milosavljeviću prema podzemnim garažama planirana je velika aleja, a postojeće zelene površine ne samo da ostaju, nego su sada i povećane. Centar grada je živo mesto koje ima svoja ograničenja, ali ono što je na sceni jeste unutrašnji rast grada”, dodao je Rašković.\n“Nigde ne postoji razvoj grada gde se svi slažu u potpunosti. Važni su interesi i građana i investitora i države i svi moraju da nađu kompromisnu tačku”, dodao je Rašković.


Osvrt na sajam Renexpo u oblasti OIE, EE, voda i upravljanja otpadom | Energetski portal Srbije\nOsvrt na sajam Renexpo u oblasti OIE, EE, voda i upravljanja otpadom\n06.05. 2019 Vesti | Srbija | Održivi razvoj\nMeđunarodni sajam Renexpo ugostio je preko 2500 posetilaca u BelExpo centru, na šestoj po redu održanoj konferenciji na temu obnovljivih izvora energije, energetske efikasnosti, voda i upravljanja otpadom. Posetioci su iz prve ruke mogli da vide i čuju iskustva vodećih evropskih kompanija iz oblasti održive energije i upoznaju potencijalne investitore.\nSajam je otvorio Miloš Banjac, pomoćnik ministra rudarstva i energetike koji je govorio o planovima Srbije na polju poboljšanja energetske efikasnosti.\nOn je između ostalog rekao da je u Srbiji započet i projekat energetske sanacije 28 objekata koji pripadaju organima centralne vlasti uz kreditnu liniju od 40 miliona evra, među kojima je i zgrada ministarstva u Nemanjinoj ulici u Beogradu, ali i da se u Srbiji do 2020. očekuje novih 550 MW elektrana iz vetroparkova.\nNajveći internacionalni sajam jugoistočne Evrope, RENEXPO u regionu prerasta u tradiciju i obavezno mesto sastanka za stručnjake, predstavnike državnih vlasti, regionalne i evropske lidere koji se bave temama poput upravljanja vodama i otpadnim vodama, bioenergijom, hidro, vetro i solarnom energijom, upravljanjem čvrstim otpadom, energetskom efikasnošću i novim tehnologijama.\nTokom dvodnevnog sajma, istaknuti stručnjaci i privrednici imali su priliku da učestvuju u velikom broju stručnih konferencija i tribina ali i da posete više od 120 štandova izlagača. Već na samom ulazu, posetioci su mogli da vide najnaprednije automobile na električni pogon, kao i električne bicikle. Osim sajamske izložbe organizovani su i poslovni susreti.\nPrvog dana jedna od najposećenijih konferencija bila je „Upravljanje otpadom – Poslovna upotreba otpada i energija iz otpada“ ali i okrugli sto o mini hidroelektranama Zapadnog Balkana. Pored toga održane su i konferencije o Biogasu u Srbiji, konferencija licenciranih energetskih menadžera u Srbiji i panel o ulaganju u zelenu ekonomiju.\nAmbasador Mađarske Atila Pinter kao i ambasador Belgije Adam Koen preneli su posetiocima prvog dana iskustva iz svojih zemalja u oblasti zelene ekonomije i govorili o saradnji sa Srbijom u oblasti životne sredine.\nDrugi dan bio je rezervisan za održivo upravljanje vodama i energiju vetra. Održane su i konferencije o održavanju i revitalizaciji hidroelektrna. Istog dana organizovani su B2B sastanci za predstavnike domaćih i stranih kompanija, investitore, distributere i konsultante.\nViše od 120 kompanija iz preko 25 zemalja predstavilo je svoja rešenja, inovacije i ekološke aspekte primene.


Gradski većnik tvrdi da je uplatio sredstva za obolelu decu - JUGPRESS\nGradski većnik tvrdi da je uplatio sredstva za obolelu decu\nNa konferenciji za novinare Gradskog veća u Vranju, većnik dr Miroljub Stanković demantovao je tvrdnje portala „Info Vranjske“ koje su objavljene u tekstu ,,Sve obmane većnika Miceta“.\nNa portalu je objavljeno da dr Stanković nije uplatio ni dinara u humanitarne svrhe, iako je gradonačelnik za skupštinskom govornicom izneo podatak da je većnik uplatio 200.000 dinara svojih para.\n„Najoštrije demantujem sve što je napisano u tekstu o tome da navodno nisam uplatio sredstva na namenski račun za lečenje dece obolele od malignih i drugih teških bolesti. Lično sam podneo zahtev da mi se putem administrativne zabrane odbijaju sredstva za lečenje bolesne dece. O tome postoji validna dokumentacija, iz koje se može videti da sam na račun Centra za pružanje usluga socijalne zaštite, gde borave deca ometena u razvoju i sa posebnim potrebama uplatio 100.000, a na namenski račun grada Vranja 90.000 dinara. Ukupno sam uplatio 190.000 dinara. To je jedina i prava istina“, rekao je većnik.\nOn je novinarima dostavio kopije izveštaja Gradske uprave gde se vidi da je deo zarade uplaćivan u humanitarne svrhe na dva različita računa.\nU tekstu koji je objavljen na portalu, „Info Vranjske“ se pozivaju na spisak donatora Fonda za lečenje dece, dobijenim na osnovu Zakonu o dostupnosti informacija, gde Stankovićevog imena nema.\n„Zahtevam da redakcije portala „Info Vranjske“ objave demanti i javno izvinjenje, a ukoliko to ne bude učinjeno potražiću pravdu na sudu. Želim izvinjenje zbog obolele dece, ali i zbog sebe, jer je nedopustivo igrati se tako ozbiljnim temama. Ukoliko se do subote redakcija ne izvini i ne obriše sporni tekst, tužiću ih. Sav novac koji ću dobiti u sudskom do poslednjeg dinara ću uplatiti za lečenje dece obolele od maligniteta“ zaključio je većnik dr Stanković.


Ponedeljak, 24. jul 2006.\n79. sednica Administrativnog odbora\nAdministrativni odbor je na sednici održanoj 24. jula razmatrao i usvojio Pravilnik o unutrašnjrm uređenju i sistematizaciji radnih mesta u Službi Narodne skupštine Repubike Srbije, koji je doneo sekretar Narodne skupštine.\n77. sednica Administrativnog odbora\nAdministrativni odbor je, na kraćoj sednici održanoj 19. jula, razmotrio i nije prihvatio tri amandmana podneta na Predlog odluke o organizaciji i radu Službe Narodne skupštine Republike Srbije.\nOdbor za kulturu i informisanje Narodne skupštine Republike Srbije razmotrio je, na sednici održanoj 19. jula 2006. godine, Predlog zakona o izmenama i dopunama Zakona o radiodifuziji, koji je podnela grupa od sedam narodnih poslanika.\n78. sednica Administrativnog odbora\nAdministrativni odbor je, na kraćoj sednici, održanoj 19. jula predložio da Narodna skupština konstatuje prestanak mandata dr Miroslavu Nedeljkoviću, izabranom sa Izborne liste Srpske radikalne stranke –dr Vojislav Šešelj, pre isteka vremena na koje je izabran, zbog smrti narodnog poslanika.\n119. sednica Zakonodavnog odbora\nZakonodavni odbor je na Sto devetnaestoj sednici, održanoj 18. jula, razmotrio i ocenio pravno mogućim Predlog zakona o izmenama i dopunama Zakona o radiodifuziji, koji su podneli narodni poslanici Svetlana Stojanović, Vukosav Tomašević, Miroslav Janković, Nikola Jovanović i Miroslava Gušić.\nPododbor za ustavna pitanja usaglasio veći deo teksta predloga novog Ustava Republike Srbije\nPododbor za ustavna pitanja Narodne skupštine Republike Srbije, usaglasio je prva tri dela predloga teksta Ustava Republike Srbije.\nPonedeljak, 17. jul 2006.\nČetvrtak, 13. jul 2006.\n26. sednica Odbora za smanjenje siromaštva\nNa sednici Odbora za smanjenje siromaštva Narodne skupštine Republike Srbije, održanoj 13. jula 2006. godine, razmotren je Predlog zakona o udruženjima, kojim se uređuje osnivanje i pravni položaj udruženja, članstvo i organi, statusne promene i prestanak rada, kao i druga pitanja značajna za rad udruženja.\n29. sednica Odbora za rad, boračka i socijalna pitanja\nOdbor za rad, boračka i socijalna pitanja je na Dvadeset devetoj sednici, održanoja 13. jula, razmotrio Informaciju Sektora za socijalnu zaštitu Ministarstva rada, zapošljavanja i socijalne politike o sprovođenju i primeni zakona, drugih propisa i opštih akata u ovoj oblasti.


Rumunski predsednik odbio da imenuje kandidata levice za premijera\nPredsednik nije rekao zašto neće da imenuje Sevil Šaideh, koja je u javnosti kritikovana zbog nedostatka političkog iskustva\nRumunski predsednik Klaus Johanis rekao je danas da za premijera neće imenovati kandidatkinju najjače stranke na izborima, koja bi postala prva žena i muslimanka na čelu rumunske vlade.\nPredsednik Johanis rekao je danas da je pažljivo odmerio argumente za i protiv njenog imenovanja i odlučio da Sevil Šaideh (52) ne imenuje na mesto premijera.\nJohanis je zatražio od Socijaldemokratske partije, pobednika na parlamentarnim izborima 11. decembra koji su nju predložili za novog premijera, da predlože nekog drugog.\nPredsednik nije rekao zašto neće da imenuje Šaideh, koja je u javnosti kritikovana zbog nedostatka političkog iskustva.\nŠaideh, pripadnica tatarske manjinske zajednice nije mnogo poznata široj rumunskoj javnosti, po profesiji je ekonomista i kratko je bila ministarka za regionalni razvoj 2015. godine, a uglavnom se bavila politikom na lokalnom nivou.\nPredsednik Johanis je rekao 22. decembra da će odložiti svoju odluku o tome da li da prihvati predloženu kandidatkinju levice do posle Božića.\nPredsednik Socijaldemokrata Liviju Dragnea ne može da bude premijer jer je osuđen ove godine za izbornu prevaru.\nPredsednik Rumunije treba da predloži kandidata za premijera posle konsultacija s političkim liderima, a zatim parlament treba da potvrdi izbor mandatara.


Komšić: Srbija da prepozna Sarajevo kao glavni grad BiH, onda će sve ići lakše\nTrenutni odnosi Srbije i Bosne i Hercegovine nisu “antagonistički”, ali su neka pitanja otvorena godinama, što govori da “ipak nešto ne štima”, ocenio je u intervjuu za Tanjug predsedavajući Predsedništva BiH Željko Komšić, uz poruku da je Sarajevo glavni grad BiH i da će sve ići lakše kada Srbija to prepozna.\n– Uz dužno poštovanje i razumevanje svih specifičnosti koje vladaju u ovoj regiji i u odnosima naše dve zemlje, niko od nas iz Sarajeva nema ništa protiv da se odvijaju kontakti sa bilo kojim delom zemlje, ali samo uz jednu napomenu, i to ne kao fusnotu – da je glavni grad BiH Sarajevo. Kad se to bude prepoznavalo bilo gde, ne samo u odnosima naše dve zemlje, stvari će lakše ići – rekao je Komšić.\nOn je istakao da nema ništa protiv saradnje Beograda i Banjaluke, da Milorad Dodik ima sva ustavna ovlaštenja i legitimitet da bude sagovornik bilo kome u svetu, ali da se zna kako treba da komuniciraju dve zemlje.\n– Nemam ništa protiv da Dodik ima dobre odnose sa bilo kojim predsednikom Srbije, pošto je Dodiku svaki predsednik Srbije najbolji. To je njegovo pravo, ali glavni grad BiH je Sarajevo – ističe Komšić, prenosi Srpskainfo.\nNa konstataciju da još od inauguracije novog Predsedništva BiH prošle godine predsednici Srbije i Hrvatske nisu bili u zvaničnoj poseti Sarajevu i pitanja šta vidi kao razlog za to i da li je i sam u nekoj meri odgovoran, Komšić odgovara: “Neka mi kažu šta treba da uradim da se to promeni, izuzev ako ne očekuju da nestanem, da me izbrišu gumicom, a to se desiti neće.”


ДАН - Mladim proizvođačima neophodna pomoć\nOtvorili smo kancelariju u Bijelom Polju radi uspostavljanja servisne podrške poljoprivrednim proizvođačima i nezaposlenima sa evidencije ZZZ CG. Pružali smo savjetodavne usluge svim zainteresovanim licima u skladu sa agroanalizom – kaže Mladen Španjević\nPoljoprivreda predstavlja najznačajniji izvor prihoda posebno stanovništva sjevernog regiona, čije su mogućnosti ograničene kada je u pitanju ostvarivanje alternativnih prihoda. Međutim, Crna Gora ne iskorišćava svoje poljoprivredne proizvodne potencijale u dovoljnoj mjeri, ocijenio je Zihno Omerović, izvršni direktor,,Zelene doline Potkrajci ”.\nOva nevladina organizacija je realizovala projekat „Servis podrške mladim poljoprivrednicima iz sjevernog regiona”, uz podršku Ministarstva poljoprivrede i ruralnog razvoja, koji je pokazao da je pomoć mladim poljoprivrednicima neophodna.\n– Kao jedan od ključnih sektora crnogorske ekonomije, poljoprivreda predstavlja najznačajniji izvor prihoda posebno stanovništva na sjeveru države. Preovlađuje proizvodnja za potrošnju u domaćinstvima (naturalna proizvodnja) i za direktnu prodaju na pijacama, dok je komercijalna tržišna proizvodnja, izuzev za neke proizvode, na dosta niskom nivou – kaže Zihno Omerović, koordinator projekta. On je sa svojim asistentom Mladenom Španjevićem, predstavio rezultate projekta čiji je cilj bio, kako su naveli, da se građanima Opštine Bijelo Polje, prezentuju svi benefiti bavljenja poljoprivrednom proizvodnjom, sa posebnim akcentom na mlade ljude koji su zainteresovani da se profesionalno angažuju u toj veoma važnoj privrednoj oblasti za sve stanovnike sjeverne regije. Kako je saopšteno, uočeno je da je sektor poljoprivrede nedovoljno atraktivan mladim ljudima, vrlo često zbog toga što oni o ovom sektoru nemaju dovoljno informacija u pogledu procijenjenih godišnjih prihoda.\n– Najvažnije informacije koje nedostaju poljoprivrednicima, naročito mlađe starosne dobi, su one o potrebama tržišta, o strukturi proizvoda za kojima postoji potrebe za uvozom. Upravo bi u tom pogledu mladi trebalo da se opredjeljuju prilikom opredjeljivanja šta će proizvoditi i u tom pravcu planirati održivo bavljenje biznisom na duže staze čemu se doprinosi kroz ovaj projekat – navodi Omerović.\nProjektni tim je organizovao okrugli sto, na kojem su učestvovali predstavnici Sekretarijata, poljoprivredni proizvođači i predstavnici civilnog sektora. Opšta je preporuka da postoje svi neophodni preduslovi za povećanje poljoprivredne proizvodnje, ali uz adekvatnu podršku resornog ministarstva i opštinskih službi – zaključak je okruglog stola.\nU direktnoj komunikaciji\nNakon potpisivanja Memoranduma o saradnji sa opštinskim Sekretarijatom za poljoprivredu i ruralni razvoj, izrađena je Agroanaliza, i za ovu priliku je angažovan agronom Mirko Drobnjak.\n– Otvorili smo kancelariju, u hotelu „Bijela Rada”, u Bijelom Polju, sa ciljem uspostavljanja servisne podrške poljoprivrednim proizvođačima i nezaposlenima sa evidencije ZZZ CG i pružali smo savjetodavne usluge svim zainteresovanim licima, u skladu sa Agroanalizom i sa preporukama, i to svakog radnog dana u trajanju od četiri sata. Takođe, u toku realizacije projekta, organizovali smo deset javnih tribina i to na ruralnom području Opštine Bijelo Polje, odnosno, u mjesnim centrima, na kojima je prisustvovalo oko 100 poljoprivrednih proizvođača. Oni su u direktnoj komunikaciji sa članovima projektnog tima, informisani i imali su priliku da dobiju primjerke Agroanalize, sa preporukama – kazao je asistent na projektu Španjević.\n01. avgust 2021 19:58


22-08-2019 21:45 Srbija Politika\nKosovo je bilo dominantna tema, to je između ostalog napisao predsednik Srbije Aleksandar Vučić na Instagramu posle susreta sa izvršnim potpredsednikom Atlantskog saveta Dejmonom Vilsonom u NJujorku.\nDejmon Vilson (Foto: Jutjub)\nVilson je u proteklom periodu postao rado viđen gost i u Beogradu i Prištini, kao i obavezan sagovornik predstavnicima dve strane prilikom njihovih poseta SAD. Ko je Vilson, koji u svojoj biografiji beleži rad u ličnoj kancelariji generalnog sekretara NATO, ali i američkom Savetu za nacionalnu bezbednost?\n“Kosovo je bilo dominantna tema i na razgovoru sa izvršnim potpredsednikom Atlantskog saveta Dejmonom Vilsonom. Zaštita interesa srpskog naroda na Kosovu i Metohiji i očuvanje vitalnih nacionalnih i državnih interesa Srbije bile su suština mog zalaganja u razgovoru sa g-dinom Vilsonom”, napisao je Vučić na svom Instagram profilu posle susreta sa izvršnim potpredsednikom Atlanskog saveta.\nU poslednjem periodu primetne su posete Vilsona Beogradu i Prištini, kao i njegove izjave u vezi sa rešenjem kosovskog čvora.\nU decembru prošle godine Vilson je vodio razgovor sa Hašimom Tačijem u Vašingtonu, da bi krajem maja boravio na Kosovu i Metohiji.\n“Kako bi se došlo do konačnog i sveobuhvatnog rešenja u dijalogu Beograda i Prištine potrebni su veliki kompromisi”, rekao je tada Vilson.\nVilson je naveo je da ni Brisel, ni Vašington ne bi trebalo da nameću rešenje problema. On je prethodno predložio novu strategiju koju SAD treba da primeni na Balkanu, kako bi se izbegao ruski uticaj, i promovisale reforme koje omogućavaju integraciju u evroatlantske strukture.\nIz Prištine je doputovao u Beograd. Razgovarao je u Palati Srbija sa ministrom unutrašnjih poslova Nebojšom Stefanovićem, da bi mu posle toga predsednik Srbije Aleksandar Vučić predočio štetne poteze Prištine po dijalog.\nUsledile su njegove izjave u kojima ističe da veruje da će Srbija priznati nezavisnost Kosova, te da sada postoji istorijska šansa da dve strane postignu dogovor, uz političke lidere sa vizijom i koordinisanu podršku SAD i Evrope. Veruje i da bi Vučić "politički preživeo" kada bi priznao Kosovo.\nOvaj 36-godišnjak je u Atlanski savet došao posle rada za Belu kuću i zvaničnu američku administraciju. Sada je zadužen za strategiju i strateške inicijative Atlanskog saveta, američkog istraživačkog centra za međunarodne odnose.\nKako piše u zvaničnoj biografiji, njegov rad je posvećen unapređenju Evrope u celini, sa posebnim akcentom na istok Evrope, zapadni Balkan i crnomorsku regiju; jačanje NATO saveza; i negovanje transatlanskog partnerstva sposobnog da se bori sa globalnim izazovima i promoviše njegove zajedničke vrednosti.\nOd 2007. do 2009. godine, Vilson je bio specijalni pomoćnik predsednika SAD i viši direktor za evropska pitanja u Savetu za nacionalnu bezbednost. Vodio je međuagencijsku politiku o NATO-u, Evropskoj uniji, Gruziji, Ukrajini, Balkanu, Evroazijskoj energetskoj sigurnosti i Turskoj, te planirao brojne predsedničke posete Evropi, uključujući samite SAD i Evropske unije i NATO.\nRanije je Vilson služio u ambasadi SAD-a u Bagdadu kao izvršni sekretar i šef osoblja, gde je pomagao u upravljanju jednom od najvećih američkih ambasada u svetu.\nPre ovog posla, radio je u Savetu za nacionalnu bezbednost kao direktor za pitanja Centralne, Istočne i Severne Evrope od 2004. do 2006. godine. Za to vreme, Vilson je ojačao veze sa nemačkom kancelarkom.\nOd 2001. do 2004. godine, Vilson je bio zamenik direktora kancelarije generalnog sekretara NATO-a, pomažući lordu DŽordžu Robertsonu u njegovom nastojanju da transformiše savezništvo proširivanjem članstva u NATO-u.\nU njegovom CV-iju piše da je takođe podržao ulogu generalnog sekretara u uspešnom nastojanju da se spreči građanski rat u Makedoniji.\nVilson je započeo svoju službu u Stejt departmentu pomažući u koordinaciji politike za prilagođavanje NATO-a modernim bezbednosnim izazovima i planiranjem samita Alijanse povodom 50 godina od osnivanja u Vašingtonu, koji je održan tokom sukoba na Kosovu.\nAtlanski savet je od strane Bele kuće označen kao najbrže rastući analitički centar, kaže Jelena Milić, predsednica Centra za evroatlantske studije (CEAS).\n“Mislim da je za Srbiju strateški odlična odluka da intenzivno sarađuje sa centrima koji nemaju ni demokratsku ni republikansku orijenataciju”, kazala je Milić i pojasnila:\n“Bez obzira što imamo republikansku administraciju u Beloj kući imamo i vrlo čudan kongres, sa ovim novim levim tzv. progresivcima, zato saradnja sa američkim Atlanstkim savetom nije loša, već naprotiv jako je pozitivna.\nMilić kaže, poznajući Vilsonov uticaj i ulogu koju ima u Ohridskoj grupi i u Crnoj Gori, susrete sa visokim grčkim zvaničnicima, te poštovanje srpske vojne neutralnosti, da je jako pametna odluka Vučića da sarađuje sa Atlanskim savetom.\n“Tamo je i Danijel Frid koji sada zastupa kompromisno rešenje koje će Srbiju zadržati na putu ka EU i jačanje bilateralnih odnosa sa SAD. To su ljudi koji imaju mehanizme i znaju kako da plasiraju poruku. To su ljudi čiji izveštaji završavaju na stolovima onih koji odlučuju u Americi”, napomenula je Milić.\nOna je dodala je veoma važno da bude što vidljivije prisustvo Srbije u SAD, pogotovo ako ova američka administracija ima razumevanje za stavove Beograda, jer svi ističu da nema rešenje bez Vašingtona.\nPročitajte OVDE šta je Sergej Trifunović rekao za Nenada Jezdića.\nMASOVNI POMOR SRBA, ITALIJANA I NEMACA: Užasna istina o NATO potresa Evropu! A Ameri se prave blesavi!\nVUČIĆ NE ŽELI NI DA ČUJE ZA NJU, SRBIJA U ŠOKU! Maja Pavlović štrajk glađu nastavlja ispred Predsedništva!


Dirty dozen – zemlje koje plasiraju spam Dirty dozen – zemlje koje plasiraju spam – Personal magazin\nDirty dozen – zemlje koje plasiraju spam\nIT firma za sigurnost i kontrolu, Sophos, je objavila poslednji izveštaj o top12 zemalja koje su plasirale spam u prvom kvaratalu 2008. Eksperti iz SophosLabs-a su skenirali sve spam poruke uhvaćene na globalnoj mreži sa spam zamkama i tako su došli do rezultata da čak 92,3% ukupnog email saobraćaja tokom prva tri meseca otpada na spam. Tokom tog perioda, Sophos je dnevno otkrivao i po 23.000 novih spam porkuka koje vode do određenih web stranica, što bi značilo da se otkrije novi spam na svake tri sekunde!\nPo prvi put, Turska je postavljena na visoko treće mesto na “Dirty Dozen” listi odgovornih zemalja za spam. Kompromitovani kompjuteri u Turskoj su sada odgovorni za širenje 5,9% svetskog spama, u poređenju sa 3,8% iz prethodnog kvartala. U periodu između Januara i Marta 2008, USA i Rusija su zadržale svoje pozicije, ali su uspele da smanje procentualno učešće u ukupnom spamu.\nTop12 zemalja odgovornih za slanje spama u prvom kvartalu 2008:\n4 Kina (inc. Hong Kong)\n6 Južna Koreja\n9= Velika Britanija\nSpam – povezan sa web stranicama\nSophos-ovi eksperti su primetili da je procenat spama povezanog sa web stranicama prilično zabrinjavajuć. Ubacivanjem web linkova u svoje poruke, spemeri se nadaju da će se provući kroz manje sofisticirane filtere i da će prevariti ne zabrinute kompjuterske korisnike pa posete web stranicu i na taj način zaraze računar. “Sve dok spemeri dobijaju novac od naivnih korisnika, spam-kuga će biti i dalje raširena,,” izjavila je Carol Theriault, viši konsultant za sigurnost u Sophos-u. “Privredni subjekti moraju pametno da se ophode prema ovoj vrsti opasnosti i da prepoznaju važnost karantiranja spam poruka pre nego što se isporuče do inbox-ova zaposlenih radnika.”\nŠirenje spama kategorizovano prema kontinentima:\nAzija i Evropa i dalje dominiraju sa 65% učešća u svetskom spemu u prvom kvartalu 2008. Zabeleženo je i znatno povećanje spama u poređenju sa prethodnim kvartalom. Na primer, Azija je sa 32,1% povećala učešće na 34,3%, dok je Evropa sa 27,1% povećala učešće na 30,7%. Severna Amerika je zadržala treće mesto ali je u poređenju sa prethodnim periodom smanjila učešće sa 26,5% na 18,9%.\n“Spam je zaista pitanje-problem koje se javlja na svetskom nivou zato što pogađa sve one koji poseduju računar,” nastavila je Carol. “Cifre iz ovog kvartala ukazuju da finansijski orjentisani kriminalci, sada kontrolišu više zombi računara u Aziji i Evropi u odnosu na Ameriku. Ovo ne znači da su i spemeri i nastanjeni u ovim zemljama ili na kontinentima, nego znači da su računari koji se koriste u tu svrhu veoma slabo zaštićeni i da su njihovi korisnici veoma loše informisani po pitanju zaštite.”\nDirty dozen – zemlje koje plasiraju spam was last modified: April 17th, 2008 by Redakcija\nKonferencija “Elektronska zdravstvena dokumentacija u Srbiji – šanse za budućnost”\nUhapšeni organizatori i članovi kriminalne grupe zbog falsifikovanja i zloupotrebe platnih kartica


Somalija: U zračnom napadu ubijen Aden Hashi Ayro\nU zračnom napadu u centralnom dijelu Somalije ubijen je vojni zapovjednik islamske militantne grupe za koju se navodi da je povezana s al-Qaidom.\nGlasnogovornik islamističke grupe al-Shabab je danas reporterima rekao da su, u napadu izvedenom prije zore u gradu Dusamareb, ubijeni Aden Hashi Ayro i još jedan viši lider. Svjedoci navode da su američki avioni izveli napad i da je tom prilikom još najmanje 10 osoba ubijeno.\nIz američkih vojnih izvora je potvrđeno da je napad izveden na, kako se navodi, al-Qaidu u Somaliji, ali dodatni detalji nisu saopšteni. Sjedinjene države su, inače, u posljednjih godinu dana izvele nekoliko zračnih napada na osumnjičene teroriste u Somaliji.\nUbijeni Aden Hashi Ayro se nalazio na američkoj listi osumnjičenih terorista, optuženih da su pružali sklonište operativcima al-Qaide.\nZvaničnici zapadnih i somalijskih obavještajnih službi navode da se on obučavao al-Qaidinim kampovima u Afganistanu 90-tih godina i da je pomagao uspostavljanju veza između te terorističke mreže i somalijskog pokreta al-Shahab.


Bezbednost dece - Domino Magazin\nNaslovna Život Lepi život Bezbednost dece\nVećina porodičnih filmova koje gledaju i deca daju im loše primere pošto glavni likovi krše mnoga pravila koja mogu ugroziti bezbednost mladih gledalaca. Glavni glumci u holivudskim filmovima zanemaruju bezbednost i šalju lošu poruku deci, pokazuje najnovije istraživanje. Čak polovina scena u filmovima za decu sadrži neoprezne aktivnosti poput nevezivanja dece u automobilu, nenošenje kaciga na motorima i nezaustavljanje na znaku stop.\nTakvo ponašanje daje deci lažan osećaj sigurnosti koji stvara loše navike. "Iako filmski svet nastoji da promeni takvo ponašanje na filmu, činjenica je da je još polovina scena opasna. To ima veliki uticaj na decu", kaže dr. Jon Eric Tongren iz američkog Centra za prevenciju bolesti koji je i vodio istraživanje.\nPrethodni članakBen Stiller kao Greenberg\nTop 10 piratskih filmova ove nedelje – 20.7.2020.


Neostrata hemijski piling – Dr Borozan Najbolji Dermatolog Beograd\nHemijske kiseline su moćno oružje za lečenje navedenih stanja, kao i za anti-age procedure. Njihovim nanošenjem one lako ulaze u derm kože i izazivaju zapaljenske procese, koji podstiču mlade fibroblaste na rast i zamenjuju stare. Na taj način se vrši stimulacija kolagena i elastina i eksfolijacija epiderma, površinskog sloja, pa dobijamo zdraviju kožu. Proces lečenja kao i anti-age, sprovodi se u šest vezanih tretmana, jednom nedeljno, nakon toga se šest meseci jednom mesečno radi tretman u cilju terapijskog održavanja. Posle tog perioda se najčešće dolazi po potrebi. Oko 70 do 80% koža u seriji bude poboljšana već nakon mesec i po dana, nekada nas rezultati iznenade čak i do 100% kod obolelih koža.


Putevima Srbije nedostaju dve milijarde dinara - Gradjevinarstvo.rs\nJavnom preduzeću Putevi Srbije u ovom trenutku nedostaju oko dve milijarde dinara kako bi mogli da održavaju, osiguraju minimalnu bezbednost i pripreme puteve prvog i drugog reda za zimsku sezonu, tvrde u Udruženju poslodavaca "Putar". Generalni sekretar te asocijacije, Dragan Vujnović, kaže da je problem nastao sredinom 2011, kada je ukinuta odluka da se deo akcize na gorivo usmerava u održavanje puteva.\n- Više od polovine u ceni goriva su akcize, u dizelu 42, a na benzinu 50 dinara po litru i taj novac ide u državnu kasu. Do polovine 2011, kada je taj način finansiranja putne privrede ukinut, 30 odsto od naplaćene akcize bilo je usmereno Putevima Srbije za održavanje. Ta stopa nije uvek bila ista, na primer 1992. je iznosila 36 odsto, 2006. između 10 i 15 procenata. Umesto tog "sigurnog dinara" prešlo se na subvencije, ali su i one u ovoj godini smanjene sa 13 na devet milijardi dinara, što je putarska preduzeća dovelo u predkolapsno stanje – kaže Vujnović i dodaje da su najveća preduzeća iz te grane, poput Puteva Užice, Srem puta, firmi iz Valjeva i Požege, već u blokadi a računi su prohodni jedino preduzećima iz sistema Štrabaga.\nOn podseća da su i poslodavci i sindikati još u martu zatražili od Vlade da uđe u rešavanje tog problema i tada je formiran savet u čiji sastav su ušli predstavnici ministarstava saobraćaja, finansija, Uprave za javni dug kao i predstavnici JP Puteva Srbije i putarskih firmi. Cilj osnivanja tog vladinog tela bio je da utvrdi ukupan iznos dugovanja države putarskim firmama, da predloži način regulisanja duga do kraja ove godine i, što je za tu granu najvažnije, kako da se trajno obezbedi novac za održavanje i izgradnju saobraćajnica.\n- Savet se u početku sastajao vrlo često, i jedan od značajnih efekata bio je da ukupan dug Puteva Srbije prema građevincima pređe na državu. Reč je o oko 1,8 milijardi dinara od kojih je jedna trećina već uplaćena u junu, a druge dve rate očekujemo u septembru i novembru. Međutim, problem su sredstva koja nedostaju za tekuće radove što za putare znači nove poslove. Za održavanje do kraja ove godine bi trebalo da se obezbedi čak sedam milijardi dinara, ali bi minimalna bezbednost na srpskim putevima mogla da se postigne i sa dve milijarde. Tog novca, međutim, nema – objašnjava Vujnović.\nOn ističe da je savet predlagao da se i na cenu goriva doda 1,5 dinara i da se to usmeri Putevima Srbije, ali je to ocenjeno kao parafiskalni namet i odbačeno. Predloženo je i da se PDV obračunava na sadašnju cenu putarine a ne da se iz nje izdvaja, jer je i to izvor koji Putevi Srbije koriste za održavanje, ali ni to nije prihvaćeno.\n- Problemi tek predstoje, jer su zbog rekonstrukcije vlade zaustavljene sve aktivnosti, od 25. jula nije održana ni jedna sednica saveta na kome su se koliko-toliko pomerale stvari i sve je manje vremena da se putari i saobraćajnice pripreme za zimsku sezonu – kaže Vujnović.


Energyobserver - SRBIJA / AUTOR IGOR TODOROVIĆ / FILM ‘NP FRUŠKA GORA – ODE NAŠA ŠUMA’ POBEDIO NA AMERIČKOM FESTIVALU\nVojvođanska zelena inicijativa je podsetila da je on deo dokumentarnog televizijskog serijala “Zelena patrola na delu” koji je producirala. Ovo delo Ruže Helać je prošle godine na Internacionalnom festivalu turističkog i ekološkog filma Silafest u Velikom Gradištu osvojilo nagradu Srebrni pincun za najbolji ekološki film u Srbiji.\n“NP Fruška gora – Ode naša šuma” je najbolji u konkurenciji 39 nominovanih filmova iz celog sveta. Na festival je stiglo tri hiljade radova na različite teme.\n“Osim umetničkih razloga, ova pobeda je dragocena jer je vetar u leđa ekološkim aktivistima. Naime, film prikazuje jedan uobičajen dan ekoloških aktivista Dragane Arsić, Dušana Tomića i Staše Stanković iz pokreta Odbranimo šume Fruške gore u borbi da se sačuvaju šume Fruške gore”, zaključuje Ruža Helać, autorka i urednica “Zelene patrole na delu”.


Veliko slavlje na ulicama Denvera jer gube 3:1 u seriji - Njuz.net\nDENVER, 25. septembar 2020, (Njuz) – Veliko slavlje zabeleženo je prethodne noći na ulicama Denvera, kada je više desetina hiljada navijača Nagetsa izašlo da proslavi vođstvo Los Anđeles Lejkersa od 3:1 u seriji, saznaje Njuz.\nNavijači su složni u tome da sad Lejkersi nemaju više nikakve šanse da se plasiraju u finale plej-ofa.\n– Sjajna je utakmica iza nas. U jednom momentu sam se uplašio da bi Denver mogao da se vrati u meč i izjednači u seriji na 2:2, ali srećom Jokiću nije bio dan – izjavio je Džon Vajt, veliki navijač Denvera.\nOn napominje da jedva čeka da u narednim mečevima Nagetsi stvarno krenu da igraju.\nZa razliku od atmosfere u Denveru, širom Los Anđelesa smo mogli da vidimo brojne navijače Lejkersa koji su u neverici primili vest o pobedi svog tima.\n– Lepo su nas navijači Klipersa upozoravali da ne smemo da dozvolimo Denveru da gubi sa 3:1, ali ne vredi, nismo uspeli – kratko nam je prokomentarisao jedan navijač Lejkersa.


Regeneracija je, ipak, moguća?!\nKrstarica 2. februara 2002. 00:00\nDva nedavna, paralelno ali nezavisno ustanovljena medicinska otkrića, oba na američkim naučnim ustanovama, mogla bi uneti sasvim nove momente u tokove savremene medicine.\nNaučnici sa Medicinskog fakulteta Univerziteta Harvard i istraživači sa Medicinskog fakulteta u Njujorku objavili su rezultate svojih istraživanja u kojima dolaze do zaključaka da se ćelije određenih tkiva, za koja se do sada mislilo da nisu regenerabilna, ipak, pod određenim uslovima, mogu obnavljati.\nTim sa Harvarda je, vršeći ispitivanja na miševima, utvrdio da se ćelije pankreasa u kojima nastaje insulin mogu regenerisati. Što je još zanimljivije, oni veruju da su uspeli i da ustanove šta telo sprečava da iskoristi ovaj potencijal. Do ovih otkrića, tim naučnika je, kao što to često biva, došao slučajno, istražujući mogućnosti da se izbegne najveća prepreka lečenju dijabetesa – poznato je da presađivanje ćelija koje proizvode insulin obično ne daje zadovoljavajuće rezultate jer imunološki sistem i nove ćelije napada kao i stare.\nNamera istraživača je bila da pronađu metod za sprečavanje reakcije imunološkog sistema, tako da se ćelije pankreasa mogu nesmetano presaditi u miševe sa dijabetesom. Posle više godina napornih istraživanja, metod je ustanovljen: bilo je potrebno ćelije imunološkog sistema krvi navesti da ne napadaju ćelije pankreasa, a istovremeno ubiti ćelije imunološkog sistema pankreasa koje su bile odgovorne za uništavanje presađenih ćelija.\nKonačni ogled sastojao se iz toga da je najpre zaustavljan razvoj dijabetesa, a potom su ćelije pankreasa presađivane miševima. Kako bi se dokazalo da su baš presađene ćelije te koje su izlečile miševe, one bi u drugom delu eksperimenta bile uklonjene, posle čega bi logično bilo očekivati povratak dijabetesa.\nOgled je u početku i tekao onako kako se očekivalo: miševi su zaista izlečeni od dijabetesa. Međutim, kada su naučnici ponovo uklonili presađene ćelije, miševi su, na opšte iznenađenje, nastavili da proizvode sopstveni insulin i nije došlo do obnavljanja bolesti.\nZaključak: ćelije, zapravo i nije bilo neophodno presađivati – pankreas je, čim je dijabetes zaustavljen, sam počeo da obnavlja svoje ćelije.\nIpak, vođa tima Deniza Fostman tvrdi kako nije poznato da li su obnovljene ćelije nastale u samom pankreasu ili su se u ćelije pankreasa razvile od nediferenciranih ćelija u nekom drugom delu tela, posle odgovarajućeg signala iz pankreasa.\nU svakom slučaju, hronična bolest poput dijabetesa, koja ubija ćelije pankreasa, napreduje brže nego što traje obnova ćelija organa. Jasno je, dakle, da bi čak i dodavanje novih ćelija, onih koje nastaju od matičnih ćelija, bilo potpuno beskorisno bez zaustavljanja bolesti. Najverovatnije je da bi, kako bi se obnovila tkiva koja čine ovaj organ, prvo morala biti izlečena hronična bolest.\nSa druge strane, istraživač Pjero Anversa sa Medicinskog fakulteta u Njujorku se, zajedno sa svojim timom, bavio proučavanjem srdaca osoba koje su umrle od srčanog udara i utvrdio je da je u takvim, oštećenim srcima bilo dosta podeljenih ćelija, kao i to da su one bile brojnije oko tkiva srca koje je odumrlo zbog infarkta.\nPoznato je da kičmena moždina sadrži nediferencirane ćelije od kojih se, prema jednoj teoriji (ovaj mehanizam za sada nije jasno potvrđen), razvijaju posebne ćelije raznih vrsta tkiva. U želji da ispitaju da li je možda nešto slično bilo u pitanju i u ovom slučaju, naučnici iz Anversinog tima su proučili više slučajeva muškaraca kojima su bila presađena ženska srca.\nOsnovna genetska razlika između somatskih ćelija muškarca i žene je, kao što je poznato, u paru hromozoma koji definiše pol. Muškarci imaju XY, a žene XX kombinaciju hromozoma – dakle, kod žena nema Y hromozoma. Prema tome, ukoliko bi se pri autopsiji ustanovilo da žensko srce presađeno muškarcu sadrži u sebi diferencirane muške (sa Y hromozomom) ćelije sincicijelnog (srčanog) tkiva, to bi automatski predstavljalo dokaz da se radi o ćelijama koje su nastale izvan srca, verovatno od već postojećih nediferenciranih ćelija, spremnih da se, prema potrebi, oblikuju u ćelije srčanog mišića.\nU svom izveštaju objavljenom u The New England Journal of Medicine, Anversa navodi kako je u ženskim srcima presađenim muškarcima pronađeno mnoštvo muških ćelija.\nOstaje dilema zašto bi zdravo (doduše presađeno) srce proizvodilo nove ćelije, ali Anversa objašnjava da presađeno srce možda i nije toliko zdravo, usled stresa koji tkivo koje ga sačinjava “preživi” dok ne nađe novog “vlasnika”.\nPre samog presađivanja, srce obično nekoliko časova provodi van ljudskog tela, uskladišteno, kojom prilikom određeni broj ćelija odumire ili biva oštećen. Pored toga, muškarci imaju veće srce od žena, tako da žensko srce presađeno muškarcu mora dobiti “pojačanje” u vidu novih ćelija kako bi bilo u stanju da pumpa krv kroz krvotok, zapreminski većeg, muškog tela.\nPred ovim naučnicima sada stoji sledeći izazov: potrebno je da utvrde odakle ove ćelije “stižu” u srce. Cilj je ustanoviti da li je i na koji način ovim procesom moguće ovladati, sa svrhom da tok oporavka srca u što većoj meri bude određen i kontrolisan.


Lideri: Budućnost Srbije BiH i Turske u EU | EurActiv Srbija\nLideri: Budućnost Srbije BiH i Turske u EU\nObjavljeno : 26.04.2011.\t Tweet\nPredsednici Srbije i Turske Boris Tadić i Abdulah Gul, kao i članovi Predsedništva BiH, ocenili su 26. aprila da je zajednička budućnost za tri zemlje u Evropskoj uniji, a budućnost Balkana u razbijanju predrasuda, procesu pomirenja i nemešanju u unutrašnje stvari drugih država. Tadić je, takođe, rekao da Srbija nikada neće podržati referendum koji bi doveo u pitanje integritet BiH.\nPored trilateralnog samita u Karađorđevu su 26. aprila održani i bilateralni sastanci. Na sastanku lidera Srbije i BiH je bilo reči o raspisivanju referenduma u Republici Srpskoj o Sudu i Tužilaštvu u BiH, a članove Predsedništva BiH je interesovao zvaničan stav Srbije o tome.\nNakon sastanka sa Gulom i tročlanim Predsedništvom BiH u Karađorđevu, Tadić je ukazao da postoje velike mogućnosti za međusobnu saradnju tri zemlje u oblastima politike, ekonomije, kulture i nauke, ali je ocenio da je preduslov za to proces pomirenja.\n"Iza nas je vrlo teška i kompikovana prošlost, a mi želimo da kreiramo bolju budućnost. Da bismo kreirali takvu budućnost, moramo se baviti i pitanjima pomirenja", rekao je Tadić i dodao da to podrazumeva osudu svih ratnih zločina i individualizaciju krivice za te zločine, odnosno imenovanje počinilaca zločina.\nPredsedavajući Predsedništva BiH Nebojša Radmanović rekao je da je na sastanku bilo govora i o optužnicama za ratne zločine koje Srbija i Hrvatska podižu protiv građana BiH i dodao da to stvara političke probleme u samoj BiH.\nDodao je da na sastanku nije bilo reči o NATO-u, jer postoje različiti stavovi prema tom vojnom savezu.\nTurski predsednik Abdulah Gul kazao je da Balkan nije na periferiji Evrope već je njeno srce i založio se da se ceo region okupi pod većim okriljem EU i NATO-a. On je rekao da Turska može da doprinese razvoju regiona svojim velikim iskustvom i potencijalom koji ima. Dodao je da je Turska zainteresovana i za ulaganja u infrastrukturu u BiH i u Srbiji.\nPredsednik Srbije je rekao da Srbija nikada neće podržati referendum koji bi vodio podeli Bosne i Hercegovine i na bilo koji način doveo u pitanje integritet te zemlje. Tadić je ponovio da Srbija u potpunosti poštuje Dejtonski mirovni sporazum kao i teritorijalni integritet svih svojih suseda, ali da isto očekuje i od njih po pitanju Kosova.\nSastanak u Karađorđevu je drugi trojni samit Srbije, BiH i Turske. Prvi sastanak tri zemlje na najvišem nivou, posle izbijanja rata u BiH 1992. godine, održan je 24. aprila prošle godine u Istanbulu. Na tom samitu je potpisana Istanbulska deklaracija i dogovoreno da u naredne dve godine budu održani trilateralni sastanci u sve tri zemlje.\nU Istanbulskoj deklaraciji istaknuto je da regionalna politika ubuduće treba da se zasniva na osiguranju bezbednosti, stalnom političkom dijalogu i očuvanju multietničkih, multikulturalnih i multiverskih osobenosti regiona.\nU vojnoj rezidenciji u Karađorđevu pored Bačke Palanke pokojni predsednici Srbije i Hrvatske Slobodan Milošević i Franjo Tuđman navodno su 1991. godine dogovarali podelu Bosne i Hercegovine.\nNa pitanje novinara o referendumu koji je Republika Srpska raspisala o Tužilaštvu i Sudu BiH, Tadić je rekao da ne želi da se meša u bilo šta što je unutrašnje pitanje BIH i što se tiče interesa njenih građana. On je rekao da bi se eventualnim mešanjem u unutrašnje stvari BiH prešla "crvena linija" i ponovile neke greške iz prošlosti.\nPredsednik Srbije je negirao da je skup u Karađoređevu međunarodna konferencija o BiH, rekavši da se radi o trilateralnom sastanku na kojem učestvuju predstavnici Srbije, BiH i Turske.\nKomšić: Samit u Karađorđevu obračun s duhovima prošlosti\nHrvatski član Predsedništva BiH Željko Komšić izrazio je nadu da samit Srbije, BiH i Turske u Karađorđevu predstavlja konačni obračun sa "zlim duhovima i vampirima prošlosti" i da je pokazao da ima nade da dođe do novih i boljih odnosa u regionu. Komšić je novinarima rekao da je sastanak bio veoma koristan i da se nada da će doći do boljih odnosa u regionu, naročito između Srbije i BiH.\nKomšić je rekao da su članovi Predsedništva BiH odvojeno razgovarali sa Tadićem, bez prisustva savetnika, o svim aktuelnim temama poput referenduma u Republici Srpskoj, hapšenju građana BiH osumnjičenih za ratne zločine, o situaciji u Sandžaku i o, kako je naveo, nastupima ministra spoljnih poslova Srbije Vuka Jeremića.\n"Razgovor je bio koristan i iskren i izrodiće neke aktivnosti u budućnosti. Čuli ste i stav predsednika Tadića o referendumu i to je vrlo jasna poruka da Srbija neće podržati nikakav referendum o dezintegraciji BiH", rekao je Komšić.\nUoči sastanka, Komišić i član Predsedništva BiH Bakir Izetbegović su rekli da na sastanku očekuju odgovore i na konkretna pitanja, poput referenduma u Republici Srpskoj. Komšić je rekao da ga zanima da li je stav Vuka Jeremića, prema kojem ne vidi ništa sporno u održavanju referenduma, zaista i stav Srbije.\nKomšić je nakon sastanka najavio da će biti iniciran trilateralni sastanak predstavnika Srbije, BiH i Hrvatske na kojem bi bilo reči o optužnicama, poternicama i hapšenjima građana tih zemalja osumnjičenih za ratne zločine.\nNa pitanje novinara da li mu se čini da Srbija menja odnos prema Republici Srpskoj, Komšić je rekao da ne misli tako i ocenio da je "srbijanska politika uvek bila ista po tom pitanju".\nBošnjački član Predsedništva BiH Bakir Izetbegović rekao je da dve zemlje mogu da razgovaraju o svim spornim pitanjima i "bez patrona" poput Turske, ali da ni trilateralni susret nije loš i da je dijalog uvek jedini put da se dođe do kompromisa.\nOn je podsetio da je u BiH postojala izvesna odbojnost prema ideji da se sastanak održi u Karađorđevu ali da je sastanak, prema njegovom mišljenju, bio koristan i da je "vredelo doći u Karađorđevo" kako bi se čuli Tadićevi stavovi o svim bitnim pitanjima.\nOdgovarajući na pitanje o zahtevima za autonomiju Sandžaka, Izetbegović je rekao da su pitanja dezintegracije na Balkanu "završena priča" i da su sada na redu integracije.\nGlavni muftija Islamske zajednice u Srbiji Muamer Zukorlić ocenio je 26. aprila da će sastanak lidera Srbije, Turske i Bosne i Hercegovine u Karađorđevu doprineti smirivanju tenzija u regionu i naveo da je zahtev za autonomiju Sandžaka deo integracionih procesa. "Mislim da je dobro što je došlo do susreta u Karađorđevu. On, svakako, predstavlja svojevrstan iskorak u budućim odnosima država, videćemo koliko veliki, ali svakako pozitivan", rekao je Zukorlić agenciji Beta.\nDirektorka nevladine organizacije Urban in iz Novog Pazara Aida Ćorović ocenila je da je sastanak predstavnika Srbije, BiH i Turske u Karađorđevu veoma važan za jačanje političke stabilnosti u regionu, jer bez nje nema ni rešenja ekonomskih problema. Ona je rekla da veruje da sastanak u Karađorđevu simbolizuje kraj podela i da s njim počinje jedna "nova, drugačija etapa" u regionu.\nPolitički analitičar Jovan Komšić ocenio je da je sastanak predstavnika Srbije, BiH i Turske u Karađorđevu važan za "stabilizovanje mira i odnosa među državama i narodima" u regionu. Komšić je agenciji Beta rekao da politički lideri te tri zemlje imaju mnogo "zajedničkih tema" koje mogu da reše, pre svega u oblasti ekonomije, to jest za poboljšanje uslova života građana. On je ocenio i da će sastanak predstavnika tri države naići na dobar prijem u regionu i Evropskoj uniji.\nRuski ambasador u BiH Aleksandar Bocan-Harčenko pozdravio je sastanak predsednika Srbije, Turske i članova Predsedništva BiH u Karađorđevu, navodeći da takvi sastanci doprinose razvoju bilateralnih odnosa i razvoju saradnje na celom Balkanu i u regionu. Bocan-Harčenko je za banjalučki "Glas Srpske" od 26. aprila rekao da odluka Skupštine Republike Srpske o raspisivanju referenduma o Sudu i Tužilaštvu BiH ne predstavlja direktno kršenje Dejtonskog sporazuma.\nPredsednik Stranke demokratske akcije (SDA) BiH Sulejman Tihić izjavio je 25. aprila povodom trilateralnog samita u Karađorđevu da je dobro što će Predsedništvo BiH, posle četiri godine izostanka zvanične saradnje, imati priliku da razgovara sa predsednikom Srbije Borisom Tadićem. "Mesto održavanja susreta nije baš sretno odabrano, jer nas to asocira na prošla vremena i dogovor iz Karađorđeva", rekao je Tihić je na konferenciji za novinare u Sarajevu.\nSrpska demokratska stranka (SDS) saopštila je 25. aprila da je protiv sastanka članova Predsedništva BiH, predsednika Srbije Borisa Tadića i turskog predsednika Abdulaha Gula. SDS u saopštenju navodi da je taj sastanak u funkciji spoljne politike Turske "koja neskriveno počiva na neootomanskim ciljevima".\nSrpska radikalna stranka (SRS) ocenila je 26. aprila da je samit Srbije, Bosne i Hercegovine i Turske u Karađorđevu "nastavak katastrofalne politike" koju je predsednik Srbije Boris Tadić počeo prošle godine u Istanbulu. SRS je ocenila da je cilj Turske obnova Otomanskog carstva.\n: EU zabrinuta zbog događaja u BiH


Energyobserver - SVET / SAMIT EU: TIMERMANS IPAK MOŽDA NA ČELU EK, A UMESTO FEDERIKE MOGERINI BUGARKA GABRIEL\nSVET / SAMIT EU: TIMERMANS IPAK MOŽDA NA ČELU EK, A UMESTO FEDERIKE MOGERINI BUGARKA GABRIEL\nŠefovi država ili vlada zemalja Evropske unije su danas oko podneva bez rezultata prekinuli svoj sastanak u Briselu o izboru čelnika EU, planirajući da se ponovo sastanu u utorak, dok su izvori na tom zasedanju su preneli da su ojačali izgledi da socijalista Frans Timermans ipak postane predsednik Evropske komisije.Prilično osporavani kandidat Evropske narodne partije(EPP), demohrišćana i stranaka desnog centra Martin Veber bi dobio mesto predsednika Evropskog parlamenta, iako su se čelnici tih stranaka na samitu EU u nedelju pobunili i osporili dogovor nemačke kancelarke Angele Merkel o postavljanju zauzvrat Timermansa na čelo EK.\nMediji u EU danas ukazuju na to da je to, uz spekulacije o zdravlju Angele Merkel, prvi ozbiljan pokušaj osporavanja političke moći kancelarke i šefice nemačkih demohrišćana, uz ocenu da je Evropska unija ozbiljno podeljena na više političkih i ideoloških blokova.\nSve je i dalje u igri i navodi se i mogućnost da belgijski premijer, liberal Šarl Mišel, dobije položaj čelnika Evropskog saveta (samita EU), a kandidatkinja je i diretkorka Svetske banke Kristalina Georgijeva.\nNova visoka predstavnica EU umesto Federike Mogerini bi mogla biti sadašnja evropska komesarka za digitalnu ekonomiju Bugarka Marija Gabrijel, takodje s desnice, a kao kandidat se spominje i Šarl Mišel.\nKako ocenjuje Bi-bi-si, novu šeficu "evropske diplomatije" čekaju "vruće teme Irana, Kosova i odnosa s Afrikom", dakle prevashodno s imigracijom.\nO važnom položaju novog guvernera Evropske centralne banke će se izgleda naknadno razgovarati.\nTimermans je dobio važnu podršku moćnih clanica EU Francuske, Nemačke, Holandije i Španije.\nMedjutim, neke zemlje Unije smatraju da se više ne može oslanjati na ishod izbora za Evropski parlament kao isključivi mehanizam za izbor novih čelnika EU, jer i sam "Ustav" osnovni akt EU, Ugovor iz Lisabona, jasno kaže da o tome reč prevashodno moraju dati vodji Unije.\nIpak i na jučerašnjem sastanku prvaka stranaka desničarske grupacije evropskih narodnjaka EPP, posebno su se premijeri Hrvatske, Bugarske, Madjarske i Irske suprotstavili saglasnosti koju je Angela Merkel dala za Timermansa kao čelnika EK. Bilo bi prvi put posle 15 godina da socijalista dolazi na položaj predsednika izvršnog tela EU.\nVeliko nezadovoljstvo je iskazao i istočni deo EU Poljska, Češka, Slovačka i ponovo Madjarska, pa je poljski premijer Mateuš Moravjecki izjavio da je "Timermans kandidat koji unosi razdor u EU i ne razume Srednju Evropu", a ozbiljan otpor je došao i od vlade u Rimu.\n"Istočni blok" u EU Timermansu naročito zamera što je, kao potpredsednik Evropske komisije, tražio oštre mere posebno protiv vlada u Poljskoj i Madjarskog zbog zaključka EK da se tamo krše temeljna pravila EU i vrednosti vladavine prava i nezavisnosti pravosudja.\nList italijanskih poslovnih krugova "Sole 24 ore" objašnjava da su stranke i vlade desnice jednostavno izgubila raniju moć, jer su osetno izgubile i na izborima za Evropski parlament, gde su ojačali socijalisti i koalicija liberala i stranke francuskog predsednika Emanuela Makrona.\nAli italijanski list, isto kao i još neki mediji u EU, podvlači da se sad ispostavilo da je "EU podeljena i na više regionalnih blokova, mnoge vlade su manjinske, neke pod uplivom stranaka koje su surevnjive prema jačanju Unije".\nU Evropskom savetu je devet šefova država ili vlada iz stranaka desnice, osam liberala i šest socijalista, a za izbor predsednika Evropske komisije je potrebno da glasa 72 odsto članica Unije koje predstavljaju 65 odsto stanovništva, što zasad nije ostvarljivo.\nŠpanski list "Pais" smatra da "Evropskoj uniji preti teška institucionalna kriza, uz nezabeležen sukog političkih grupacija... u času kad je EU sučeljena s neminovnim i skorim rešenjem za izlazak iz članstva Velike Britanije, opasnošću trgovinskog rata s Amerikom, pregovorima o budžetu EU za razdoblje 2021-2027. i okončanjem kaznenog postupka protiv Poljske i Madjarske" zbog kršenja temeljnih pravila EU o vladavini zakona i nezavisnosti pravosudja. / BETA.RS


PU Kikinda: Zbog vožnje pod dejstvom alkohola iz saobraćaja isključeno 11 vozača | Ami Naxi Radio 89.7Mhz\nPU Kikinda: Zbog vožnje pod dejstvom alkohola iz saobraćaja isključeno 11 vozača\nNa području Područne policijske uprave u Кikindi tokom proteklog vikenda dogodile su se 3 saobraćajne nezgode, u kojima su 3 lica zadobila lake telesne povrede. Pričinjena materijalna šteta u ovim saobraćajnim nezgodama se procenjuje na oko 150.000 dinara.\nUzroci saobraćajnih nezgoda su pogrešno izvođenje radnji u saobraćaju od strane vozača, neprilagođena brzina i vožnja pod dejstvom alkohola. Zbog učinjenih saobraćajnih prekršaja, podneti su zahtevi za pokretanje prekršajnog postupka protiv 16 učesnika u saobraćaju i izdato je 65 prekršajnih naloga.\nIstovremeno, iz saobraćaja je zbog upravljanja vozilom pod dejstvom alkohola isključeno 11 vozača, od kojih su 2 vozača zadržana u trajanju do 12 časova, jer je izmerena količina alkohola u organizmu prelazila granicu od 1,20 mg/ml alkohola. Takođe, otkrivena su 33 prekršaja nepoštovanja brzine kretanja, 15 prekršaja nekorišćenja sigurnosnog pojasa i 25 ostalih prekršaja.\nOK „KI 0230“: Prva ekipa ubedljiva protiv OK „Bagljaš“


U decembru 2015. godine, u partnerstvu sa Norveškim savetom za izbeglice (NRC), Praxis je započeo sprovođenje projekta „Urgentna zaštita, smeštaj i pomoć za izbeglice i tražioce azila u Srbiji“, koji finansira ECHO, kao odgovor na izbegličku krizu u Srbiji. Projekat ima za cilj da pruži hitnu humanitarnu pomoć i zaštitu izbeglicama i tražiocima azila koji su u tranzitu kroz ili traže azil u Srbiji.\nNRC i Praxis pružaju zaštitu izbeglicama i tražiocima azila u Srbiji kroz pružanje blagovremenih, preciznih i pouzdanih informacija u vezi sa njihovim pravnim statusom, procedurom registracije, pravom na azil, drugim pravima i dostupnim uslugama, kao i kroz upućivanje drugim organizacijama za dobijanje ciljane pomoći. NRC i Praxis takođe pružaju zaštitu izbeglicama i tražiocima azila kroz prisustvo pred institucijama/pružaocima usluga kako bi što bolje pomogli ciljnim grupama i odgovorili na njihove potrebe, kao i umanjili rizike od trgovine ljudima i krijumčarenja. Aktivnosti u okviru projekta takođe uključuju pružanje hitne humanitarne pomoći kroz pomoć u obezbeđivanju smeštaja i distribuciji hrane, odeće, obuće izbeglicama koje su u tranzitu ili traže azil u Srbiji. Projekat se mahom fokusira na lokacije duž istočne granice Srbije, prvenstveno na Dimitrovgrad, ali sa mogućnošću da se proširi na druge lokacije u zavisnosti od potreba i situacije na terenu.\nU okviru projekta, NRC i Praxis takođe blisko sarađuju sa svim akterima na terenu, uključujući predstavnike vlasti, domaće i međunarodne organizacije sa ciljem bolje koordinacije aktivnosti i unapređenja zaštite izbeglica i tražilaca azila u Srbiji.


Renault Kwid dobio 1.0-litarski motor - AUTOMOBILI\n23/04/2021 8:15:10 AM\nNASLOVNA / VESTI / Renault Kwid dobio 1.0-litarski motor\nRenault je u maju u Indiji predstavio pristupačni model Kwid koji će na tamošnjem tržištu startovati u septembru. Podsećanja radi, Kwid (dužine 368 cm) za indijsko tržište pokreće benzinski motor od 800 kubika, u paru sa 5-stepenim manuelnim menjačem, a bazna verzija će u Indiji koštati oko 4.250 evra.\nU međuvremenu je Ranault najavio da će ponuda u prvoj polovini sledeće godine biti proširena i 1,0 litarskim benzincem. Standardno će se ugrađivati manuelni menjač, ali će kao opcija kod ovog agregata biti dostupan i AMT menjač.\nTagovibenzin hiljadu kubika kwid Renault\nPrethodno Land Rover će da produži život Defenderu?\nSledeće Muškarci stradaju više od žena u saobraćaju


Detalji o novom filmu braće Koen – Nadlanu.com\nDetalji o novom filmu braće Koen\nObjavljeno 1. sep 2011. / 15:24:02\nLOS ANDJELES, 1. septembra 2011. (Beta) – Braća Džoel i Itan Koen saopštila su da će se njihov naredni film, o američkoj folk muzici 1960-ih godina, zvati “Inside Llewyn Davis”, objavio je list Varajeti.\nFilm prati rani period karijere fiktivnog folk pevača Dejvisa, čiji je lik zasnovan na muzičaru Dejvu Van Ronku. Ronk je bio jedna od centralnih figura scene Grinvič vilidža 1960-ih godina i postao je guru brojnih muzičara, uključujući Džoan Baez, Boba Dilana i Džoni Mičel.\nBraća Koen su u junu saopštila da snimaju film i da će se u njemu čuti samo muzika “u živom izvodjenju, na jednom instrumentu”. Posle filma “Čovek zvani hrabrost”, braća Koen napisala su scenario za rimejk krimi filma iz 1966. “Gambit” u režiji Majkla Hofmana. Medju njihovim poznatijim filmovima su “Barton Fink”, “Veliki Lebovski” i “Nema zemlje za starce”.


Dve devojčice poginule od udara groma u Aleksandrovcu\nKRUŠEVAC - U nevremenu koje je kasno posle podne pogodilo Aleksandrovac, od udara groma na licu mesta poginula je 15-godišnja devojčica, dok je njena vršnjakinja, s kojom je bila u društvu, večeras preminula u kruševačkoj bolnici od zadobijenih povreda.\nU Policijskoj upravi u Kruševcu Tanjugu je potvrđeno da je jedna devojčica poginula, a da je druga prebačena u kruševačku bolnicu i da je policijski uviđaj u toku.\nDevojčica, koja je u vrlo teškom zdravstvenom stanju primljena u kruševačku bolnicu, podlegla je povredama večeras, posle bezuspešnih pokušaja reanimacije, prenosi Blic.\nTragedija se, navode mediji, desila u ulici u širem centru Aleksandrovca, nešto pre 18 sati.\n« Uvid u dokumentaciju policije i tužilaštva ne potvrđuje da su oni bili izvor podataka o silovanju i ubistvu maloletne A.S. Ovo su devojčice koje je ubio grom dok su se vraćale sa bazena »


11:30, 20.01.2016, Skup lidera opozicije bio je očajnički pokušaj udruživanja kako bi dostigli izborni cenzus, saopštio je danas Pokret socijalista.\nGrađani će stati na put tiraniji korumpiranih\n11:13, 20.01.2016, Građani će uskoro stati na put tiraniji korumpiranih kako na opštinskom, tako i na pokrajinskom nivou, poručio je danas poslanik SNS Aleksandar Jovičić u odgovoru demokrati Balši Božoviću.\nUredba o isplati sredstava javnim servisima\n11:01, 20.01.2016, Vlada Srbije donela je uredbu o dinamici ovogodišnje isplate budžetskih sredstava javnim servisima Radio-televizija Srbije, koja dobija 3,1 milijardu dinara, i Radio-televiziji Vojvodine, u iznosu od 900 miliona dinara.\n10:48, 20.01.2016, Prevremeni izbori neće usporiti proces pridruživanja Srbije Evropskoj uniji, izjavio je za "Danas" izvestilac za Srbiju u Evropskom parlamentu Dejvid Mekalister.\nDačić danas u Tirani\n09:23, 20.01.2016, Prvi potpredsednik Vlade Srbije i ministar spoljnih poslova Ivica Dačić učestvovaće danas u Tirani na drugom Trilateralnom sastanku ministara spoljnih poslova Srbije, Italije i Albanije.\nVučić danas na Svetskom ekonomskom forumu\n09:16, 20.01.2016, Premijer Aleksandar Vučić doputovaće danas u Davos gde učestvuje na Svetskom ekonomskom forumu (WEF), koji traje do 22. januara.\nOpozicija: Nismo bliže dogovoru\n07:38, 20.01.2016, Boris Tadić, Čedomir Jovanović i lideri LSV, NPS i ZS saopštili su sinoć da opozicija posle sastanka u utorak nije ništa bliže zajedničkom nastupu na predstojećim izborima.\n21:28, 19.01.2016, Potpredsednica Vlade Zorana Mihajlović je u izjavi za "Danas" izrazila uverenje da će građani na vanrednim izborima podržati napore SNS da Srbija ostane politički stabilna.\nLajčak:Stručnost društva važna u pregovorima\n19:23, 19.01.2016, Ministar spoljnih i evropskih poslova Slovačke Miroslav Lajčak razgovarao je danas sa predstavnicima Nacionalnog konventa o Evropskoj uniji i istakao da u nastavku pregovora treba obratiti pažnju na kvalitet i stručnost u čemu su od velikog značaja civilno društvo Srbije i Konvent.\nLjubičić: Policija nije pratila novinare\n19:20, 19.01.2016, Državni sekretar Ministarstva unutrašnjih poslova Jana Ljubičić odbacila je danas kao netačne navode poslanika Demokratske stranke Dragana Šutanovca da je policija pratila 12 novinara, pojedine policajce i političare.\nSNS: Vi pričajte, a mi ćemo da radimo\n19:17, 19.01.2016, Srpska napredna stranka poručila je danas liderima opozicionih stranaka da "nastave da pričaju", dodajući da će SNS nastaviti da radi za dobrobit svih građana Srbije - pa i njih.\nDačić sutra u Tirani\n17:19, 19.01.2016, Prvi potpredsednik Vlade Srbije i ministar spoljnih poslova Ivica Dačić učestvovaće sutra u Tirani na drugom Trilateralnom sastanku ministara spoljnih poslova Srbije, Italije i Albanije.\nPotreban jasan odgovor Evrope za migrantsku krizu\n16:55, 19.01.2016, Ministar unutrašnjih poslova Nebojša Stefanović izjavio je danas u Pragu da je za migrantsku krizu potreban jasan odgovor Evrope o tome kako će se postupati prema ekonomskim migrantima.\nSastanak opozicionih lidera\n16:39, 19.01.2016, Sastanak lidera proevropskih opozicionih stranaka, na kojem će razgovarati o mogućoj zajedničkoj strategiji za izbore, počeo je oko 16 sati u sedištu Demokratske stranke, na Terazijama.\nPoslanici u petak o amandmanima\n15:37, 19.01.2016, Poslanici Skupštine Srbije završili su danas raspravu o predlogu za autentično tumačenje Zakona o elektronskim medijima, a rad nastavljaju u petak razmatranjem 475 amandmana na predloge zakona o policiji, o javnom redu i miru i o javnom okupljanju.\nSrbija u Davosu ima čime da se pohvali\n15:35, 19.01.2016, Premijer Akesandar Vučić izjavio je danas da će se na Svetskom ekonomskom forumu (WEF) u Davosu sresti sa stotinak državnika i investitora, predstavnika međunarodnih finansijskih institucija, dodajući da Srbija tamo ima čime da se pohvali.\nVučić: Izbori mogući 24. aprila\n15:01, 19.01.2016, Premijer Aleksandar Vučić izjavio je da nije nerealno da vanredni izbori budu 24. aprila, o čemu juce i danas pišu pojedini mediji.\nVučić:Merkel je najveći evropski lider\n14:54, 19.01.2016, Nemačka kancelarka Angela Merkel je sačuvala Evropu, održala u njoj mir i stabilnost, ocenio je premijer Srbije Aleksandar Vučić, komentarišući činjenicu da joj je opala podrška.\nS izbeglicama sve ozbiljnije,sačuvaćemo stabilnost\n14:39, 19.01.2016, Situacija s migrantima je sve ozbiljnija, ocenuio je danas premijer Aleksandar Vučić, ali je poručio građanima da nemaju razloga za brigu, jer će stabilnost zemlje biti očuvana.\nVučić: Borba za bolji život u Srbiji tek počinje\n14:32, 19.01.2016, Premijer Aleksandar Vučić izjavio je danas da borba za bolji život u Srbiji tek počinje i da je uveren da građani vide šta je težak i ozbiljan rad koji će doneti prave rezultate i bolji život, a šta su prazna i besmislena obećanja.\nDačić: Nećemo dozvoliti povratak migranata\n14:29, 19.01.2016, Prvi potpredsednik vlade i ministar spoljnih poslova Ivica Dačić izjavio je danas da Srbija neće dozvoliti povratak izbeglica na svoju teritoriju i da će preduzeti odgovarajuće mere ukoliko neke susedne zemlje povuku jednostrane poteze.\nEK: Migranti ne mogu biti vraćeni u Srbiju\n14:24, 19.01.2016, Evropska komisija je ponovo stavila do znanja da u Srbiju ne mogu biti vraćeni imigranti kojima neka članica Evropske unije ne želi da odobri azil, iako su oni na putu ka EU prošli kroz teritoriju Srbije.\nNikolić sa predsednicom parlamenta UAE i šeikom\n14:18, 19.01.2016, Predsednik Srbije Tomislav Nikolić razgovarao je danas, drugog dana boravka u Ujedinjenim Arapskim Emiratima, sa predsednicom parlamenta UAE Amal al Kubaisi, koja se Srbiji zahvalila zbog ispravnog načina shvatanja dešavanja na Bliskom Istoku.\nNeophodno naći resenje za migrantsku krizu\n13:20, 19.01.2016, Predsednik Vlade Srbije Aleksandar Vučić i potpredsednik Vlade i ministar inostranih poslova Slovenije Karl Erjavec konstatovala su danas u Beogradu da je neophodno pronaći rešenje za migrantsku krizu, čiji nastavak se očekuje tokom proleća.\nFuhtel: Srbija sigurna zemlja\n12:38, 19.01.2016, Parlamentarni državni sekretar SR Nemačke Hans Joahim Fuhtel izjavio je danas da je Srbija sigurna zemlja i da zbog toga Nemačka neće odobriti nijednom tražiocu azila iz Srbije azil u toj zemlji.\n« 1 ... 545 546 547 548 549 550 551 552 553 ... 756 »


Izvor: B92, 09.Dec.2019, 17:02\nKraljevo -- Gradsko veće Kraljeva formiralo je komisiju za procenu i prodaju građevinskog zemljišta koje se nalazi pored sportskog aerodroma.\nTo zemljište će biti ponuđeno na prodaju kraljevačkim privrednim subjektima.\n"Procenjena vrednost zemljišta je oko 66.000.000 dinara i očekujemo da ćemo vrlo brzo dobiti novog subjekta na teritoriji grada Kraljeva.Ulaganjem sredstava, zajedno Ministarstvom privrede,učinili smo lokaciju atraktivnom i funkcionalnom i sada >> Pročitaj celu vest na sajtu B92 << kraljevačke firme mogu ovde da grade nove proizvodne pogone, a grad da prodajom zemljišta ostvari nov prihod u budzetu", rekao je za RINU, gradonačenik Kraljeva Predrag Terzić.\nRegulacijom Zapadne Morave, kao sastavnog dela projekta izgradnje Moravskog koridora, biće obezbeđeno novih 100 hektara zemljišta na atraktivnoj lokaciji blizu grada i važnih saobraćajnica, uključujući i Moravski koridor, što otvara mogućnost još bržeg privrednog razvoja grada Kraljeva.\nPored toga, naglasio je Terzić, u budzetu će se obezbediti značajna finansijska sredstva za nove investicije.\nPrethodno,polovinom novembra ove godine, Gradsko veće u Kraljevu donelo je odluku o otuđenju pet hektara zemljišta na Sportskom aerodromu za 55 miliona dinara. Zemljište su kupile firme "Pekom inženjering" i CIP centar za informatički inženjering, koje bi na proleće sledeće godine trabalo da započnu gradnju dva proizvodna pogona.\nPrema rečima gradonačelnika Terzića, još jedna kraljevačka firma zainteresovana je za kupovinu pet hektara zemljišta koje se nalazi sa druge strane severne obilaznice i očekuje se skorija finalizacija ugovora.


18.07.2013 | Beograd\nSrbijagas i Veronezi grupa strateško partnerstvo za Agroživ\nU Beogradu je danas potpisan Sporazum o strateškom partnerstvu između italijanske grupe “Veronezi”, JP “Srbijagas” i Vlade Republike Srbije, a u vezi sa budućom saradnjom sa preduzećem “Agroživ” iz Žitišta. Sporazum su potpisali generalni direktor Srbijagasa Dušan Bajatović, predsednik Veronezi grupe Bruno Veronezi i ministar finansija i privrede Srbije Mlađan Dinkić.\nObraćajući se prisutnima u Pres sali Vlade Srbije direktor Srbijagasa je izjavio: “Vlada Republike Srbije želi da se Srbijagas vrati osnovnoj delatnosti, a da se za supsidijare dovedu kompanije čiji je “kor biznis” iz te branše. Boljeg od kompanije Veronezi na italijanskom tržištu nema. Oni su lideri u Italiji u prehrambenoj industriji. U smislu proizvodnje i ceni radne snage smo konkurentni, ali i u proizvodima koji mogu da se izvoze. Vlada Srbije treba da pomogne da se očiste bilansi Agroživa, da se napravi korektan socijalni program, da se proizvodnja osavremeni, kao i da se prodaja unapredi”, istakao je Dušan Bajatović.\nDirektor Srbijagasa zahvalio je Vladi i ministru Dinkiću na podršci za pregovore sa Veronezi grupom. On je ovom prilikom izrazio očekivanje da će italijanska kompanija do kraja ove godine doći u Srbiju i započeti investiciju u Agroživ.\nJavno preduzeće Srbijagas, po odluci Vlade Republike Srbije, postalo je vlasnik kompanije “AGROŽIV”, Žitište u decembru 2010. godine, posle sklapanja kupoprodajnog ugovora vrednog 11,3 miliona evra. Razlog za kupovinu bilo je spasavanje “AGROŽIVA” od propasti i preuzimanja od strane regionalnih konkurenata. Zahvaljujući Srbijagasu sačuvano je preko 1.100 radnih mesta i posao za oko 2.000 kooperanata i dobavljača repromaterijala i opreme. Restruktuiranjem kompanije AGROŽIV sprečen je razvoj monopolske pozicije na srpskom tržištu živinskog mesa od strane dve kompanije iz Hrvatske i Slovenije, a građani Republike Srbijedobili su mogućnost da kupuju 100% domaće proizvode po konkurentnim cenama.Nakon preuzimanja od strane JP „SRBIJAGAS“, AGROŽIV je povratio lidersku poziciju i danas snabdeva više od 50% tržišta živinskog mesa u Republici Srbiji. Pored toga, AGROŽIV je počeo da izvozi u Bosnu i Hercegovinu, Crnu Goru i Makedoniju.Zahvaljujući Srbijagasu, pronađen je strateški partner, čija je osnovna delatnost upravo proizvodnj hrane. Obezbeđene su investicije i sigurna budućnost ovog važnog proizvođača u industriji mesa u Srbiji.


Đurić: Srbija ima šansu, u naredna dva dana razgovori o ZSO - Radio televizija Pančevo\n6. septembra 2020. 6. septembra 2020. 0190\nDirektor Kancelarije za KiM Marko Ðurić ocenio je da Srbija ima šansu da iskoristi pozitivan zamajac stvoren u razgovoru u Vašingtonu, gde je ostvarila izvanredan rezultat, kao i da očekuje da će u naredna dva dana početi razgovori o konkretizaciji sporazuma o ZSO.\n“Nošeni tim pozitivnim zamajcem uspeha koji je srpska delegacija postigla u Vašingtonu, sada ćemo da guramo snažno pitanje sprovođenja sporazuma o ZSO. Mislim da je sada i EU potrebno da ostvari neku vrstu uspeha, s obzirom da će predsednik Srbije Aleksandar Vučić na odlučan način insistirati na sprovođenju srpskih interesa”, rekao je Đurić.\nKako je dodao, ukoliko EU želi da postigne rezultat moraće da pregovaraju na ozbiljan način sa drugom stranom i da joj objasne da ne mogu da očekuju da im “sa Marsa ili sa neba” padne nešto ako nisu spremni da i oni prave ustupke.\n“Srbija će ovde nastupiti odgovorno, ali vrlo ofanzivno. Ako se neko nada da bi mogao bez ozbiljnog razgovora, bez ustupaka srpskoj strani, bez ozbiljnog rešavanja pitanja nestalih, raseljenih i pitanja ekonomske saradnje samo da uknjiži neki puls to nije realno. Morate zaista da rešite te probleme i to da rešite na fer i pravedan način da bi ste imali saglasnost srpske strane”, rekao je Đurić.\nOtvaranje arhiva je humanitarno ne političko pitanje\nMarko Đurić kaže da bi EU trebalo da traži otvaranje arhiva takozvane UČK kako bi se saznalo gde su nestali Srbi, kao i da je to humanitarno, a ne političko pitanje.\n“Pola centra Prištine su oteti kuće i stanovi. Otvorite mogućnost da ljudi normalno prelaze tu administrativnu liniju da ne čekaju kamioni hiljade i hiljade sati i da se približimo toj pravoj normalizaciji. Dakle ne velike teme za vašim političkim, a za nas separatističkim ciljevima nego životne teme koje treba da poprave odnose među Srbima i Albancima”, rekao je Đurić.\n“Ali još 100 puta manje sumnje imam u to kakav će odgovor biti srpske delegacije na čelu sa predsednikom Aleksandrom Vučićem, njihovo pravo je da pitaju a naš odgovor mislim da zna cela Srbija”, rekao je Đurić.\nĐurić je rekao je da je delegacija Srbije u Briselu započela seriju ozbiljnih razgovora sa evropskim i američkim predstavnicima, kao i da je tema bila konktretizacija rada na budućim sporazumima koji se odnose na nestale osobe.\n“Dvadeset jednu godinu nakon rata još uvek se ne zna sudbina oko 500 Srba, razgovaralo se o tome kako da se na konkretan način osigura da arhivi i svi drugi forenzički materijali konačno postanu dostupni”, rekao je Đurić.\n“I naravno ekonomska saradnja, da mladi mogu da žive i normalno dišu. Da regulišemo plaćanje, kretanje preko administrativne linije”, rekao je Đurić.\nneca 6. jula 2018.


AO: Novak na startu sa Verdaskom\nRTS\t13.01.2017 10:24\nVoljom žreba Novak Đoković odbranu titule na Australijan openu započinje mečom sa Špancem Fernandom Verdaskom. Njih dvojica su već odmeravali snage na terenu u ovoj godini, upravo prošle nedelje, kada je Srbin slavio posle velike borbe i preokreta u tri seta.\nMože se reći da žreb i nije bio baš naklonjen šestostrukom pobedniku Otvorenog prvenstva Australije, jer odbranu titule počinje sa neugodnim protivnikom sa kojim je do sada 15 puta odmeravao snage.\nNovak, koji je drugi nosilac na turniru, vodi sa 10 prema 5 u pobedama i Verdasko je poslednji put slavio 2010. godine, ali je na poslednjem duelu pre nedelju dana namučio našeg asa koji je do pobede došao posle dramatičnog preokreta u polufinalu i nastavio put do osvajanja titule u Dohi.\nPo volji žreba u nastavku turnira pobednika ovog meča u drugoj rundi čeka duel sa boljim iz meča Denisa Istomina iz Uzbekistana i kvalifikanta, a u trećoj rundi za rivala mogao bi da ima Pabla Karenja Bustu iz Španije, a u četvrtom ili Francuza Rišara Gaskea ili Grigora Dimitrova iz Bugarske.\nU toj polovini žreba su još i, treći igrač sveta, Kanađanin Miloš Raonić, odnosno Španac Rafael Nadal.\nDrugi srpski nosilac, Viktor Troicki igraće u prvom kolu sa reprezentativcem Bosne i Hercegovine Damirom Džumhurom, trenutno 70. igračem sveta. Njega u eventualnom trećem kolu može da sačeka četvrti nosilac Stan Vavrnika. Dušan Lajović igraće protiv Francuza Stefana Robera.\nPrvi nosilac turnira Endi Mari počinje takmičenje protiv Ilje Marčenka, a u eventualnom drugom kolu ga čeka pobednik meča Lu Jensuna i kvalifikanta.\nU ženskoj konkurenciji, Jelena Janković jedina je sigurna učesnica iz Srbije u Melburnu i na startu se sastaje sa Nemicom Laurom Zigmund, dok Aleksandra Krunić traži plasman u glavni žreb preko kvalifikacija.\nPrvi mečevi prvog kola igraće se u noći između nedelje i ponedeljka po centralnoevropskom vremenu.


Zaustavljen Aduriz - rešen problem! - Meridianbet Vesti\nŠpanija Author:\tBudimir Svilar - 28/11/2016\nZaustavljen Aduriz – rešen problem!\n13. kolo Primere se završava na Kanarskim ostrvima, gde se sastaju Las Palmas i Bilbao u utakmici koja ima sve uslove da bude neizvesna i uzbudljiva.\nDomaći fudbaleri imaju priliku da iskoriste umor Baskijaca koji su pre nekoliko dana obezbedili nastavak takmičenja u Ligi Evrope pobedom protiv Italijanskog Sasuola (3:2), pa da eventualnim osvajanjem sva tri boda zaposednu mesto na polovini ligaške tabele.\nLas Palmas je uz Real jedina ekipa koja nema poraz na domaćem terenu, što i jeste najveći adut ekipe Kikea Setijena u ovom duelu, koji sigurno želi da bude prvi trener na klupi žutih koji će na stadionu u Gran Kanariji doneti trijumf ostrvljanima protiv Bilbaoa u ovom veku!\nOsnovna ideja je da se zaustavi sjajni Aric Aduriz, u čemu Setijen može potpuno da se osloni na odličnu odbranu koja je na svom terenu primila samo šest golova, od čega su bolji samo Barselona i Viljareal!\nSa druge strane, moguće je da je među fudbalerima Bilbaoa došlo do određenog oslobađanja emocija posle uspešno završene misije u grupnoj fazi Lige Evrope. Trijumf nad Italijanima je Baskijcima doneo produženje serije bez poraza na pet mečeva u svim takmičenjima, a pogodak na meču Adurizu status najboljeg golgetera sa ukupno 6 pogodaka u takmičenju!\nPitanje je koliko je Valverde spreman da odmori neke prvotimce, jer je trka za mestima koja sledeće sezone vodi u Evropeu postala sve neizvesnija. U principu, trener gostiju nema previše problema sa povredama fudbalera, jer je samo Vilijams bez šansi da zaigra.\nBilbao ima priliku da se približi Atletiku iz Madrida na samo jedan bod razlike, pod uslovom da slavi na Kanarskim ostrvima.\nAko se u obzir uzme i prethodna sezona, Las Palmas nije poražen kod kuće već 10 utakmica! Kanarinci i za Bilbao predstavljaju ne baš prijatnog domaćina, jer su svom protivniku poslednji put predali ceo plen pre skoro 30 godina, odnosno u sezoni 1987/88!\nInteresantno je da je Atletiko svih 13 golova u Primeri prinio iz šesnaesterca!\nUzevši za primer podatak da je Las Palmas čak 19 puta odigrao nerešeno sa Bilbaom, takav ishod bi bio predlog i za ovaj okršaj, uz dopunu 0-2 gola.\nTags:''kanarinci'', Aric Aduriz, Bilbao, Ernesto Valverde, Kike Setijen, Las Palmas, Liga Evrope, Primera\nMitrović spreman, Zvezda za perfektan niz!


AKCIJA MUP-a: Uhapšeno pet osoba zbog falsifikovanja novca! | NSU\nNaslovna Istaknuto AKCIJA MUP-a: Uhapšeno pet osoba zbog falsifikovanja novca!\nAKCIJA MUP-a: Uhapšeno pet osoba zbog falsifikovanja novca!\nPripadnici Ministarstva unutrašnjih poslova u Beogradu u saradnji s policijskim upravama u Kruševcu i Boru i Višim javnim tužilaštvom u Kruševcu i Beogradu, uhapsili su pet osoba zbog postojanja osnova sumnje da su izvršile krivično delo falsifikovanje novca\nKako se sumnja, S. D. i M. L. su u kući kod Varvarina instalirali opremu za izradu falsifikovanog novca i odštampali oko šest miliona dinara u apoenima od 500, 1.000 i 2.000 dinara. Novac su zatim, radi daljeg stavljanja u opticaj, prodavali za određeni procenat osumnjičenima M. D, M. L. i M. L.


Vrijeme je da novoizabrani bh lideri stanu na zemlju\nEvropski parlamentarci su danas imali priliku da razmijene mišljenja sa specijalni/vissokim predstavnikom, Christianom Schwarzom Schillingom o aktualnim prilikama u BiH. Čuli su da je neophodna evropska podrška, ali su iskoristlili priliku da ukažu kako je vrijeme da novoizabrani bh lideri "stanu na zemlju".\nSpecijalni predstavnik EU/visok predstavnik Christian Schwarz Schilling je danas članovima Vanjsko-političkog komiteta Evropskog parlamenta iznio svoje vidjenje bh situacije- zemlji je potrebna podrška, nohodno je podvlačiti realnost evropskih perspektiva, kako bi se olakšale tranzicijske muke. On poziva parlament da se konkretno angažuje- primjera radi, osnaži pritisak na RS kako bi se započelo sa policijskim reformama, na čije je principe ranije pristala Banja Luka.\nOn ističe važnost svakog koraka koji Brisel učini\nususret zemlji, posebno na polju olakšavanja oštrog viznog režima za stanovnike BiH i regiona.\nSa evropske strane, opet, uz odjeke radikalnih parola nedavne predizborne kampanje, ukazuju da bh lideri moraju da se svrnu oko sebe,\nsagledaju realnost i na tom osnovu počnu sa granjom moderne države.\nŠef Delegacije za Jugoistočnu Evropu Evropskog parlamenta, Doris Pack:\n"Jedan govori o 100% Bosni i Hercegovini, ali tu je postojeća Daytonska stvarnost, na drugoj strani, drugi traži referendum koji takodje nema ništa zajedničko sa Daytonom. Dakle, svi moraju da vide šta je stvarnost, i da rade u tom okviru što znači- barem poboljšati postojeći ustav da bi zemlja mogla da funkcioniše i da se približava EU. Što se tiče policijskih reformi one moraju biti provedene jer su potpisane od strane istih onih koji su danas protiv toga. To su, po meni, dvijestvarnosti koje treba postovati i na kojem osnovu svi treba da rade".\nSlična pouka se očekuje i od evropskih ministara vanjskih poslova koji se početkom naredne sedmice okupljaju u Luksemburgu- BiH treba što prije da okonča formiranje vlasti na svim nivoima i upusti se u prepunu ali neizbježnu reformsku problematiku.


Biračka je tuga pregolema - Portal 072info\n21. Septembra 2016. Vrijeme objave: 22:00 sati\nDesetak dana ostalo je lokalnih izbora u Bosni i Hercegovini. Desetine hiljada kandidata strpljivo čeka nedjelju koja život znači, kampanje su u završnicama, a stredstva na putu ga glasovima sve se rjeđe biraju.\nPravila nema – u osiromašenim programima, kandidati rijetko rijetko pričaju o nečemu novom. Sve se svodi na materijale u vidu letaka, upaljača, postera…\nA kada stvari izmaknu kontroli i napravi korak naprijed, dobijete ono što je pripalo građanima Bugojna u ovo predizborno doba.\nNjihova je tuga pregolema – kako donijeti ispravnu odluku i pravedno dati svoj glas u ovako bogatoj ponudi kandidatkinja i kandidata?\nU međuvremenu u centru grada…\nDodajmo još i to da su kandidati za načelnika Bugojna ove godine Asmir Karadža (nezavisni kandidat), Haris Mujić (SDA/SBB), Hasan Ajkunić (nezavisni kandidat) i Zdenko Antunović (HDZ).